
Coordonatele politicii externe 
a lui Constantin Brâncoveanu 


- Vedere de ansamblu - 


Paul Cernovodeanu 


În amintirea posterităţii, figura lui Constantin Brâncoveanu s-a detaşat nu numai ca o personalitate 
aparte în domeniul ocrotirii artelor şi culturii, care în timpul domniei sale au cunoscut o înflorire 
deosebită, ci şi prin marile sale merite pe tărîmul politico-diplomatic. El s-a menţinut în scaunul Ţării 
Româneşti aproape 26 de ani - stabilitate nemaiîntilnită din vremea lui Matei Basarab - datorită 
cumpătării, chibzuinţei şi rolului în care a înţeles să-şi îndeplinească menirea de promotor al idealului 
de independenţă a patriei, într-o perioadă de mare restrişte şi tulburări în acest colţ al continentului 
european. După cum a relevat atît de inspirat Nicolae Iorga, cu peste şapte decenii în urmă, 
„Brâncoveanu a izbutit să păstreze nu numai Ţara Românească, ci întreaga noastră națiune, ca trup 
politic, ca suflet românesc, timp de mai bine de un sfert de veac.”! 

Politica lui Brâncoveanu - cel puţin vreme de aproape două decenii - nu poate fi disociată însă de 
aceea a influentelor sale rude din familia Cantacuzinilor, din rîndul cărora cel mai strălucit reprezentant 
al ei, cărturarul stolnic Constantin, i-a fost un adevărat mentor, inițindu-l şi ajutîndu-l să se maturizeze, 
încetul cu încetul, în arta guvernării. Şi acest lucru s-a datorat unor factori specifici. Scoboritor al unei 
însemnate şi înstărite familii boiereşti oltene şi rămas de mic copil orfan de tată, postelnicul Papa, ce 
fusese ucis în timpul răscoalei seimenilor (1655), Brâncoveanu a crescut sub îngrijirea rudelor sale 
dinspre mamă (Stanca Cantacuzino) şi mai ales a unchiului său postelnicul Constantin, care i-a 
îndrumat primii paşi în cariera politică. Ca tînăr boier, deținător al unei educaţii alese şi bun cunoscător 
al limbilor greacă şi turcă, Brâncoveanu şi-a desăvirşit cunoştinţele în diferite misiuni în Transilvania şi 
la Constantinopol (1681), iar sub domnia unchiului său, Şerban Cantacuzino, a urcat treptele înaltelor 
dregătorii pînă la aceea de mare logofăt şi ispravnic al scaunului ţării.” El şi-a făcut însă debutul în 
politică şi diplomaţie în vremuri de mari încercări pentru centrul şi sud-estul Europei. 

Astfel, expediţia nefericită şi asediul nereuşit al Vienei de către turci în 1683 a avut consecinţe 
dintre cele mai importante în această zonă a continentului, unde s-a produs o radicală modificare a 
raportului de forțe. Imperiul otoman, slăbit prin necontenitele războaie purtate de mai multe decenii în 
Mediterana, Polonia şi Ucraina şi minat în interior de o serie de contradicții de ordin socio-economic şi 
politic, s-a aflat în inferioritate în fața ambițiosului stat al Casei de Austria, dispunînd de resurse mult 
mai vaste, de o economie bazată pe principii mercantiliste şi de o armată echipată cu o tehnică modernă 
de luptă. Renunţind la supremaţia în Apusul continentului, unde ascensiunea îi era barată de puternica 
Franţă a lui Ludovic al XIV-lea, Imperiul habsburgic şi-a îndreptat privirile spre Răsărit, în vederea 
cuceririi de noi teritorii (Monarhiei austriece i s-a asociat şi Polonia, care, deşi măcinată de anarhicul 
regim nobiliar ce o domina şi cu o putere militară în declin, emitea pretenții similare de expansiune în 
spaţiul danubiano-pontic în speranţa redobîndirii prestigiului ei de altă dată. Cu toată rivalitatea latentă 
ce domnea între cei doi parteneri ai alianței antiotomane, ei au socotit oportună coalizarea eforturilor 
comune pentru înfrîngerea turcilor şi împărțirea prăzii; de aceea la Linz s-a încheiat la 5 martie 1684, 





"N. Iorga, Valoarea politică a lui Constantin Brâncoveanu, Vălenii de Munte, 1914, p. 15. 
? Idem, Viaţa şi domnia lui Constantin vodă Brâncoveanu, Bucureşti, 1914, p. 24-26; N. Stoicescu, Dicţionar al 
marilor dregători din Tara Românească şi Moldova. Sec. XIV-XVII, Bucureşti, 1971, p. 126. 


cu participarea şi sub oblăduirea statului pontifical, aşa zisa „Ligă Sfîntă,” ce a alăturat Imperiului 
habsburgic şi Poloniei, Republica dogilor Veneţiei, dornică de a redobîndi Creta şi a-şi extinde 
dominaţia asupra coastei Dalmației şi în arhipelagul grecesc. În sfîrşit, la Ligă a aderat şi Rusia ţaristă 
(24 iunie 1686) aspirînd la neutralizarea tătarilor din Crimeea şi la o ieşire la Marea Neagră.” 

Caracterul artificial al alianţei puterilor creştine n-a întîrziat însă să apară în plină lumină cînd s-a 
dovedit că fiecare ţară şi mai ales monarhia habsburgică şi Polonia urmăreau scopuri proprii, la chiar 
divergente, care nu se încadrau deloc spiritului unei „cruciade” antiotomane de eliberare a popoarelor 
subjugate din sud-estul Europei, ci pur şi simplu corespundeau unui război de cuceriri şi anexiuni. 
Habsburgii visau la o pretinsă restaurare a regatului maghiar cu teritoriile ce au aparţinut odinioară 
coroanei Sf. Ştefan, însă sub dominaţia lor şi nu-şi ascundeau veleitățile de acaparare şi a celor trei țări 
române vecine. De asemenea, Polonia, invocînd pretinse drepturi feudale desuete şi iluzorii, nutrea 
aceleaşi pretenţii nejustificate de cotropire cel puţin a Moldovei şi a Ţării Româneşti. În felul acesta 
rivalităţile n-au întârziat să apară în raporturile dintre cei doi aliaţi,” cu atît mai mult cu cît Casa de 
Austria înregistra succese răsunătoare pe fronturile de luptă mai ales după cucerirea Budei (2 
septembrie 1686), în timp ce polonii băteau pasul pe loc, imobilizaţi de tătari şi eşuînd în eforturile lor 
de a ajunge prin Moldova pînă la Marea Neagră şi gurile Dunării. Scopurile egoiste ale Imperiului 
habsburgic, ce nu ofereau popoarelor balcanice alte perspective decît a substitui stăpînirii otomane 
dominația austriacă însoţită de un prozelitism primejdios de convertire a lor la catolicism, au suscitat 
legitime îndoieli nu numai în rîndul luptătorilor din Voivodina, Bulgaria, Macedonia, Bosnia şi 
Herţegovina, dar şi în Ţara Românească, unde Şerban vodă Cantacuzino şi unii din sfetnicii săi 
fuseseră cîştigaţi, la început, de avansurile Vienei. Ei nu doreau să împărtăşească soarta Transilvaniei 
care a fost forțată prin aşa-numitul tratat hallerian (28 iunie 1686) să se pună sub protecția împăratului 
Leopold I, iar prin tratatul de la Blaj (27 octombrie 1687) să accepte instalarea garnizoanelor imperiale 
în principalele oraşe ale țării, în detrimentul autonomiei provinciei şi a micşorării considerabile a 
atributelor princiare.” 

Ocuparea scaunului Țării Româneşti la 29 octombrie 1688 de către Constantin Brâncoveanu, în 
vîrstă de 34 ani, s-a datorat opțiunii unchilor săi, frații răposatului domn, stolnicul cărturar Constantin 
şi marele spătar Mihai Cantacuzino. Aceştia au îndepărtat de la tron pe urmaşul legitim al lui Şerban 
vodă, nevîrstnicul său fiu Gheorghe, nu numai spre a-şi asigura influența necontestată în conducerea 
lăuntrică a ţării, dar şi a-i nuanţa orientarea pe plan extern, neîngăduind trecerea ei imprudentă de 
partea Casei de Austria, prin instrucţiunile prea generale date soliei trimise la Viena de fostul domn,€ 
atîta timp cît nu se hotărîse soarta războiului, iar turcii şi tătarii reprezentau, încă, o serioasă ameninţare 
la hotarele principatului. Reticenţele amintiților dregători - împărtăşite şi de alesul lor în scaun - s-au 





? Vezi toate amănuntele în monografia lui Onno Klopp, Das Jahr 1683 und der folgende grosse Tiirkenkrieg bis sum 
Frieden von Karlowitz 1699, Graz, 1882; Z dziejow wojni i politiki w dobie Jana Sobieskiego (Din istoria războiului şi a 
politicii în epoca lui loan Sobieski), Varşovia, 1960; D. Levi-Weiss, Le relazioni fra Venezia e în Turchia... e la formazione 
della sacra Lega..., în „Archivio Veneto - Tridentino,” VII (1925), p. 45-46; N. A. Smirnov, Poccua u Typuua, XVI-XVII 
66., vol. II, Moscova, 1946, p. 171; Mustafa Ali Mehmed, Istoria turcilor, Bucureşti, 1976, p. 236-240. 

Virgil Zaborovschi, Politica externă a celor trei Principate, Țara Românească, Transilvania şi Moldova de la 
asediul Vienei (1683) pînă la moartea lui Şerban Cantacuzino şi suirea pe tron a lui Constantin Brâncoveanu (1688), 
Bucureşti, 1925, p. 76-84; I. Lupaş, Sfirşitul suzeranității otomane şi începutul regimului habsburgic în Transilvania, în 
„Analele Academiei Române,” seria a III-a, „Memoriile Secţiunii Istorice”. (Se va cita mai departe AAR, ... MS D, XXV, 
(1942-1943), p. 815-819. 

é Alcătuită din marele spătar Iordache Cantacuzino, fratele mai mic al lui Şerban vodă, marele căpitan Şerban 
Cantacuzino, nepotul său de frate, şi marele comis Şerban Vlădescu şi pusă sub conducerea ginerelui domnului, marele agă 
Constantin Bălăceanu, cf. Radu logofăt Greceanu, Istoria domniei lui Constantin Basarab Brâncoveanu voievod (1688- 
1704) (ed. Aurora Ilieş), Bucureşti, 1970, p. 55; Istoria Țării Româneşti 1290-1690. Letopiseţul Cantacuzinesc (ed. C. 
Grecescu şi D. Simonescu), Bucureşti, 1960, p. 188; N. Iorga, Documente privitoare la familia Cantacuzino, Bucureşti, 
1902, p. 325-326, doc. 7. 


datorat mai ales exemplului oferit de Transilvania, provincie căzută în stăpînirea imperialilor, fără 
respectarea drepturilor ei şi supusă unui sever regim de ocupație militară. 

Dar ceea ce preocupa în acel moment, cu foarte mare urgenţă, pe noul domn şi pe sfetnicii săi, 
frații Cantacuzini, şi în special pe stolnic, era situația Ţării Româneşti, amenințată de pericolul 
înfruntării dintre otomani, asistați de tătari, şi imperiali pe teritoriul ei, românii trebuind să facă față 
tuturor presiunilor atît de la Viena, cît şi de la Poartă, spre a se alătura, pe plan militar, unora sau altora 
dintre adversari. Situaţia internațională se complicase şi prin faptul că Franţa lui Ludovic al XIV-lea 
declarase război la 27 septembrie 1688 Imperiului habsburgic şi aliaților săi, coalizați în „Liga de la 
Augsburg,” silind astfel pe austrieci să lupte acum pe două fronturi, iar otomanii să se simtă încurajați 
de noul curs al evenimentelor. 

Din aceste motive, soliei trimisă de Şerban vodă Cantacuzino la Viena i s-au trimis noi 
instrucțiuni ce condiționau trecerea Țării Româneşti de partea imperialilor de obținerea unor anumite 
garanţii, spre a nu expune principatul represaliilor pustiitoare ale turcilor şi tătarilor. Solia şi-a depăşit 
mandatul, iar aga Constantin Bălăceanu a solicitat, necondiționat, sprijinul Habsburgilor pentru 
înscăunarea tînărului său cumnat Gheorghe Cantacuzino, ce ar fi urmat, însă, să domnească sub tutela 
sa. Austriecii au nesocotit în acest mod voința domnului şi a sfetnicilor săi şi în nerăbdarea lor de a 
intra în Ţara Românească şi a-l sili pe Brâncoveanu să li se supună - aşa cum au procedat cu Apafi în 
Transilvania - au trimis o oştire împotriva sa în iarna anului 1689, sub comanda generalului Donat 
Heissler, ce a ocupat chiar Bucureştii. Dar domnul s-a refugiat cu întreaga Curte la satul Ruşi (Prahova) 
şi după ce, prin negocieri zadarnice, a încercat să-i determine pe imperiali a părăsi țara, a acceptat 
sprijinul armat al seraskierului otoman, Cerkez Ahmed, cu trupe turceşti şi al lui Gazi Ghirai, fiul 
hanului tătar Selim Ghirai, cu călăreții săi. În noile condiţii militare nefavorabile, austriecii au preferat 
să se retragă peste munți în ianuarie 1690.5 Domnul Ţării Româneşti şi aliaţii săi s-au hotărît apoi să 
treacă la contraofensivă. Ei au căutat să profite de prilejul oferit prin moartea principelui Mihai I Apafi 
(13 aprilie 1690), care lăsa vacant tronul Transilvaniei, prin nerecunoaşterea tînărului său fiu Mihail al 
II-lea, spre a-l înscăuna pe conducătorul rebelilor curuți, duşman al Casei de Austria, Imre Thököly. 
Brâncoveanu s-a grăbit să intervină cu oaste în ajutorul acestuia din urmă din următoarele raţiuni: pe de 
o parte spre a îndepărta primejdia pe care o reprezentau la hotarele țării trupele lui Heissler, ce 
susțineau acum pretențiile la domnie ale ginerelui lui Şerban vodă Cantacuzino, marele aga Constantin 
Bălăceanu, iar pe de alta spre a combate intrigile lui Pierre Antoine Castagneres, marchiz de 
Châteauneuf, ambasadorul regelui Ludovic al XIV-lea al Franţei la Poartă, aliatul „de facto” al turcilor, 
care, în dorinţa de a-şi manifesta aşa-zisul sprijin pentru cauza curuților, încerca să determine pe marele 
vizir să-i ofere lui Thököly, ca un stimulent, scaunul de domnie al Ţării Româneşti. Oştile imperiale au 
fost nimicite în bătălia de la Zărneşti (11/21 august 1690), unde Thököly a beneficiat de sprijinul armat 
al turcilor şi tătarilor, dar şi de acel al lui Brâncoveanu şi al unui contingent trimis de Constantin 
Cantemir, domnul Moldovei. Generalul Heissler a fost făcut prizonier, iar aga Bălăceanu, ca şi fostul 
cancelar al lui Apafi, Mihály Teleki, aflați în rîndurile austriecilor, ucişi. După izbîndă, Thököly a fost 
înscăunat solemn ca principe al Transilvaniei la Cîrstian, lîngă Sibiu, printr-o ceremonie la care a 
asistat şi domnul Ţării Româneşti. Dar şederea conducătorului curuților în Ardeal a fost vremelnică, 
întrucît contraofensiva forțelor habsburgice conduse de însuşi generalissimul lor, markgraful Ludwig 
von Baden, a obligat retragerea acestuia şi a aliaților săi la sud de Carpaţi în toamna anului 1690. 
Brâncoveanu a trecut munţii pe la Teleajen, permițind însă curuților să-şi instaleze tabere de iernat în 
Tara Românească, în apropiere de Tîrgovişte şi Bucureşti.” Cu acest episod s-a încheiat faza antagonică 





7 Louis André, Louis XIV et l’Europe, Paris, 1950, p. 238-240. 

* Istoria Țării Româneşti de la octombrie 1688 pînă la martie 1717 (ed. C. Grecescu), Bucureşti, 1959, p. 28-29; R. 
Greceanu, op. cit., p. 64-72; Radu Popescu, Istoriile domnilor Ţării Româneşti (ed. C. Grecescu), Bucureşti, 1963, p. 190- 
191. 

? Vezi, amănunţit la P. Cernovodeanu, Imre Thököly et ses liens avec les Pays Roumains, în „Revue roumaine 
d'histoire”, XXI (1982), nr. 1, p. 62-66. 


a raporturilor lui Brâncoveanu cu Casa de Austria, ce au cunoscut, ulterior, o certă ameliorare. Într- 
adevăr în situaţia atît de ingrată în care se afla Ţara Românească în timpul războiului dintre turci şi 
adversarii lor din „Liga Sfîntă”, Brâncoveanu şi sfătuitorii lui Cantacuzini au căutat să țină principatul 
departe de flăcările conflictului şi să-i apere statutul de autonomie, refuzînd, în măsura posibilului, o 
cooperare militară activă cu turcii, dar ferindu-se, totodată, să accepte schimbarea dominației otomane 
prin cea austriacă. Brâncoveanu a încercat, aşadar, să ducă o politică dibace între Austria şi Turcia, 
întreţinînd o corespondență ascunsă cu unii generali şi demnitari imperiali, dar mai ales sprijinind 
negocierile de pace iniţiate încă din 1691 de către ambasadorii Angliei şi Olandei la Constantinopol, 
dornici de a scoate Imperiul habsburgic din război şi a-i îndrepta eforturile militare numai împotriva 
inamicului comun din Apus, Franţa lui Ludovic al XIV-lea. Brâncoveanu ca şi stolnicul Cantacuzino — 
întreţinînd la rîndul lor, o corespondență prietenească cu amintiții ambasadori, lordul William Paget şi 
contele Jakob Colyer!’ - au acceptat să le mijlocească negocierile cu miniştrii imperiali la Viena, 
trimiţîndu-le în taină emisarii şi scrisorile prin Țara Românească; la fel au primit cu toată discreţia la 
Bucureşti şi pe unii negociatori imperiali, ca de pildă contele Luigi Ferdinando Marsigli sau consilierul 
aulic Franz Ulrich von Kinsky în 1691-1692, cărora le-au transmis şi unele informaţii cu caracter 
politic şi militar asupra turcilor."! Autorităţile de la Viena nu s-au arătat insensibile față de 
Brâncoveanu, l-au răsplătit chiar cu acordarea titlului de principe al Sf. Imperiu la 30 ianuarie 1695, 1- 
au îngăduit achiziţionarea de proprietăţi la Braşov şi clădirea unei reşedinţe la Sîmbăta de Sus, iar mai 
tîrziu prin diplome imperiale - chiar dreptul de a se refugia în Transilvania, în caz de primejdie din 
partea turcilor.” Pe de altă parte, spre a potoli bănuielile Porții, unde îşi avea inamici redutabili, 
Brâncoveanu a procedat, fără prea multe scrupule, la coruperea influenţilor dregători otomani prin 
bogate daruri în bani şi obiecte de lux, întreținînd o numeroasă clientelă de slujitori greco-levantini 
devotați intereselor sale şi asigurînd pe marii viziri şi înalții demnitari, cu suficientă abilitate, de 
pretinsa sa credință. În felul acesta, Ţara Românească s-a putut strecura, cu relativă facilitate, în 
vîltoarea războiului încheiat prin pacea de la Karlowitz la 16/26 ianuarie 1699, unde problema 
principatului - rîvnit în ascuns nu numai de Austria, dar chiar şi de îndepărtata Polonie!” - nu a fost 
pusă în discuţie, regimul său de autonomie faţă de Poartă rămînînd, în esenţă, neschimbat. Imperiul 
habsburgic a anexat, însă, Transilvania, iar Polonia s-a resemnat doar cu redobîndirea Cameniţei. 

Totuşi încă din ultimul deceniu al secolului al XVII-lea s-au putut întrezări alte opțiuni de 





19 L, Demény şi P. Cernovodeanu, Relaţiile politice ale Angliei cu Moldova, Țara Românească şi Transilvania în 
secolele XVI-XVIII, Bucureşti, 1974, p. 190-192. 

'! Hurmuzaki, Documente, V, Bucureşti, 1886, p. 388, doc. CCLXV; p. 392-393, doc. CCLXIX; C. Giurescu şi N. 

RHSEE), XIV (1937), nr. 7-9, p. 177-186; Şerban Semo, Citeva observaţii referitoare la Curtea lui Constantin 
Brâncoveanu de la Simbăta de Sus, în „Revista muzeelor”, IV (1967), nr. 2, p. 169-171. 

15 C, Giurescu şi N. Dobrescu, op. cit., p. XLII-XLYV; vezi, mai cu seamă, Condica de venituri şi cheltuieli a vistieriei 
de la leatul 7202-7212 (1694-1704), ed. C. Aricescu, Bucureşti, 1873, passim; Anatefterul. Condica de porunci a vistieriei 
lui Constantin Brâncoveanu (ed. D. C. Giurescu), în „Studii şi materiale de istorie medie” (Se va cita mai departe SMIM), 
V (1962), p. 413, nr. 70; p. 417, nr.-96; p. 419, nr. 105; p. 420, nr. 112, etc.; Catastih de toate veniturile domniei... şi pe 
toate cheltuielile... <1709-1714> (ed. Ion Radu Mircea), în „Manuscriptum”, XVI (1985), nr. 4 (61), p. 18, 21-24, 28. 

14 Vezi pentru negocierile purtate, P. Cernovodeanu, Le journal des travaux du Congres de Karlowitz (1698-1699), 
în „Revue des études sud-est europeenes” (Se va cita mai departe RESEE), XIX (1981), nr. 2, p. 325-354. 

'5 Pentru misiunea sud-dunărenilor Arbănaş şi Moro la Bucureşti în aprilie 1698, trimişi de rezidentul saxon la Viena 
al regelui August al II-lea al Poloniei, baronul Christian August von Wackerbart, la Brâncoveanu spre a purta negocieri, 
precum şi pentru emisarul acestuia la Varşovia în mai 1698, ceauşul spătăresc David Corbea, vezi N. Iorga, Documente 
privitoare la Constantin Vodă Brâncoveanu, la domnia şi la sfirşitul lui, Bucureşti, 1901, p. 3-37 şi 46; Gh. Georgescu- 
Buzău, Un diplomat român la Moscova la începutul secolului al XVIII-lea: David Corbea Ceauşul, în Relaţii româno-ruse 
în trecut. Studii şi conferinţe, Bucureşti, 1957, p. 53-54, C. Şerban, Constantin Brâncoveanu, Bucureşti, 1969, p. 87-88. 


orientare externă ale lui Brâncoveanu şi ale partidei Cantacuzinilor. Astfel, speranţelor în eliberarea de 
sub turci puse în Imperiul habsburgic pînă la 1688, nu numai de către Şerban vodă Cantacuzino sau de 
unii conducători sîrbi ori de cete de răzvrătiți din Bulgaria, Macedonia, Bosnia şi Herţegovina, li s-a 
substituit, după evidenţierea politicii egoiste şi dominatoare a Casei de Austria, o nouă orientare şi 
anume apropierea de Rusia, putere coreligionară de care popoarele din Balcani se simțeau legate prin 
afinități de ordin cultural şi confesional. Promotorii curentului filorus de la finele secolului al XVII-lea 
au fost, în primul rînd, grecii şi mai cu seamă exponențţii cercurilor ecleziastice şi culturale păstrătoare 
a tradiţiilor Bizanțului imperial. Numeroşi cărturari greci, desfăşurînd o fecundă activitate în Rusia, pe 
lîngă patriarhii Ierusalimului Dositei al II-lea şi Hrisant Notara, au contribuit prin atitudinea lor 
militantă la cimentarea legăturilor religioase şi culturale între Rusia, Balcani şi Orientul ortodox, ca 
premisă a unei apropieri de ordin politic. Brâncoveanu, în calitatea sa de protector al bisericii 
Răsăritului prin strînsele contacte cu înalții ierarhi şi cărturari greci, n-a scăpat acestei influențe 
exercitată asupra lui de a înclina spre Rusia, tendință împărtăşită mai ales de Cantacuzini, cu pretenţii 
de scoboritori din împărații Bizanţului.'€ Încă de la 16 septembrie 1697 Gheorghe Castriotul, emisarul 
domnului Ţării Româneşti, propunea ţarului Petru I o colaborare militară, cerîndu-i să-şi îndrepte 
privirile asupra popoarelor din sud-estul Europei, deoarece „noi [adică muntenii şi moldovenii] nu 
cerem decît o dată, acuma, să fim izbăviţi, iar pe urmă noi cu cheltuiala şi cu vieţile noastre vom 
pătrunde şi înainte, pentru că avem sprijin de la bulgari şi sîrbi şi macedoneni... şi vom lupta nu ca 
oamenii, ci ca leii pentru patria şi neamul nostru.”!” Chiar şi după încheierea păcii de la Constantinopol 
între ruşi şi turci la 13/23 iulie 1700, în urma căreia cei dintîi au obţinut recunoaşterea anexării cetății 
Azov, speranţa eliberării țărilor române şi a popoarelor din Balcani de sub dominația turcească de către 
Rusia - alimentată în mod dibace de către cei interesaţi printr-o literatură mesianică de pseudopovestiri 
şi oracole proorocind izbăvirea Țarigradului din robia agareană de către un neam „plavoş” (blond) venit 
de la Nord’? - era atît de puternică, încît trimisul domnului muntean şi al unchilor săi pe lîngă tar, 
ceauşul David Corbea, informa pe cancelarul Feodor Alekseevici Golovin la 6 decembrie 1702 despre 
întrunirea care avusese loc la Bucureşti între patriarhul Dositei, Brâncoveanu, frații Constantin şi Mihai 
Cantacuzino „fiind rugați şi îndemnați... de toți grecii şi sîrbii, bulgarii, arnăuţii, moldovenii, precum şi 
de românii din Transilvania” de a cere „izbăvirea tuturor pravoslavnicilor creştini care gem sub jugul 
necredinciosului tiran turc şi sînt tare năpăstuiţi de eretici, duşmani ai bisericii răsăritene.” 

Năzuinţele românilor şi ale vecinilor lor de la sudul Dunării nu țineau însă seama de realitățile 
momentului şi nici nu puteau intui adevărul. În lupta pentru afirmarea politică a Rusiei pe continentul 
european, țarul Petru urmărea, mai întîi, să obțină ieşirea țării sale la Marea Baltică, avînd de susținut, 
însă, în acest scop un istovitor şi îndelungat război cu Suedia. Cu toată literatura de propagandă — 
susținută în special de cercurile greceşti din imperiu, care alimentau la începutul secolului al XVIII-lea 
credinţa în destinul Moscovei ,a treia Romă” -, analiza atentă a realităţii istorice dovedeşte că Petru nu 
a acordat în această perioadă prioritate „problemei orientale”. Antrenarea tot mai adîncă a Rusiei în 
războiul nordic, după 1700, n-a scăpat atenţiei lui Brâncoveanu, care, instinctiv, a început să-şi dea 
seama că o eliberare apropiată a popoarelor din Balcani de sub dominaţia otomană cu ajutorul oştirilor 
țarului nu era de aşteptat. Şi aceasta cu atît mai mult cu cît situația în sud-estul Europei s-a agravat din 
nou prin izbucnirea răscoalei antihabsburgice a curuților de sub conducerea lui Francisc al II-lea 





16 P. Cernovodeanu, Pierre le Grand dans I'historiographie roumains et balkanique du XVIII siécle, în RESEE, XIII 
(1975), nr. 1, p. 77-79; A. Pippidi, Tradiţia politică bizantină în țările române în secolele XVI-XVIII, Bucureşti, 1983, p. 
226-229. 

ii Hemopuueckue c6a3u napobo6 CCC u Pymainua 6 XV - nauane XVIII 6, Moscova, II, 1970, p. 114-121, doc. 34; 
L. E. Semenova, Pyceko-6a0aucrue omnomenua 6 konye - nHauane XVIII 6, Moscova, p. 1969, p. 81-82. 

IEN. Iorga, Manuscripte din biblioteci străine relative la istoria românilor, în AAR, seria a Il-a, MS. I, XX (1897- 
1898), p. 221-222. 

'9 Hemopuueckue c6a3u..., III, p. 176, 191, doc. 51; Gh. Georgescu-Buzău, op. cit., p. 56-57; C. Şerban, Legăturile 
stolnicului Constantin Cantacuzino cu Rusia, în „Studii şi articole de istorie”, II (1957), p. 244-246. 


Rákóczi în 1703, pe fundalul general al războiului de succesiune la coroana Spaniei care diviza din nou 
marile puteri ale continentului în tabere opuse. 


F Fig. 1 - Scrisoarea cifrată către Feodor Alekseevici Golovin 
ER fales ry viehi fct i (1701) 

PILETITE RER fa. sser soia tara în deplină înțelegere cu partida Cantacuzinilor, acceptînd 

A mim e a în toate problemele importante de stat îndrumările stolnicului 

om N) Constantin, se încheie odată cu întărirea în scaun pe viaţă a 
domnului obținută de la Poartă după chemarea sa la 

Adrianopol şi prezentarea în faţa sultanului Mustafa al II-lea 
la 15 iunie 1703. Acest privilegiu a fost căpătat după grele 
sacrificii băneşti, dintre care cel mai dureros s-a dovedit a fi 
acel al acceptării îndoirii haraciului.* Asumîndu-şi, astfel, 
toate riscurile, Brâncoveanu s-a decis, acum, să înlăture tutela 
autoritarelor sale rude şi să ia guvernarea principatului în 

propriile lui mîini. Vreme de aproape două decenii, el a 

profitat de marea experiență politică a Cantacuzinilor, de 
vastele lor relaţii peste hotare, atît cu dregătorii Porții, înalții 

ai (A ierarhi ai Bisericii Răsăritului, cît şi cu solii străini de la 
ga ete „ab „Constantinopol sau diferiți miniştrii şi demnitari ai curților 
FĂ | pac Ga dogele imperiilor vecine, maturizîndu-se, încetul cu încetul, în arta 
Pia cina oa E DS a a guvernării; învățind la şcoala stolnicului, Brâncoveanu a 
înțeles să-şi alcătuiască o cancelarie foarte activă şi eficace, dotată cu dieci pentru limbile latină şi 
italiană (Giovanni Candido Romano, Anton Maria Del Chiaro), germană (Ladislau Teodor Dindar, 

Peter Griennen şi medicul Bartolomeo Ferrati), polonă (Andreas şi Nicolaus Wolff), turcă (clucerul 

Afenduli), maghiară şi rusă (fraţii „şcheieni” David şi Toader Corbea), operînd cu cifru, înconjurîndu- 
se de secretari înzestrați (Romano, Del Chiaro, Ferrati etc.) şi să întrețină o întinsă corespondență nu 
numai cu suveranii vremii (împărații de la Viena, ţarul Rusiei, regele Franţei, al Poloniei ş.a.), dar şi cu 
oameni de stat şi generali imperiali, poloni şi ţarişti, conducători ai răscoalei curuților (1703-1711), 
ambasadori ai marilor puteri (englez, olandez, habsburgic şi venețian) la Constantinopol, suveranul 

pontif, cardinali, înalți ierarhi ai bisericii Răsăritului, cărturari greci ş.a.” 

Din cele 282 scrisori - identificate pînă în prezent - trimise de Brâncoveanu diferiților destinatari, 
mai mult de jumătate, adică 170, au un caracter politic şi diplomatic. Această apreciabilă cifră îl arată 
ca pe unul din domnii cu activitatea cea mai dinamică pe plan extern, alăturîndu-l de Mihai Viteazul de 
la care se cunosc 240 de astfel de misive. 

Totodată, Brâncoveanu a întreținut la Curtea din Bucureşti, oraş - devenit cel mai activ centru 
diplomatic cu vederile aţintite îndeosebi spre Viena, Constantinopol, Moscova şi Varşovia, o vastă 
rețea de agenți şi emisari, recrutați în majoritate dintre cărturari, comercianţi şi clerici transilvani, sud- 
dunăreni sau levantini şi pe care i-a trimis în diferite misiuni în capitalele Europei. Astfel, Brâncoveanu 
s-a bazat îndeosebi pe serviciile ceauşului David Corbea la Varşovia (1698), pe acelea ale lui Gheorghe 

* Vezi toate amănuntele la Radu Greceanu, op. cit., p. 143-146, şi Anton-Maria Del Chiaro, Istoria delle moderne 
rivoluzioni della Valachia ... (ed. N. Iorga), Bucureşti, 1914, p. 151- 157; cf. şi M. Berza, Haraciul Moldovei şi Țării 
Româneşti în sec. XV-XIX, în SMIM, II, (1957), p. 41. 

?l Amănunte la P. Cernovodeanu, Din corespondența diplomatică a lui Constantin Brâncoveanu (1I), în „Revista 
arhivelor” (Se va cita mai departe RA), an LXII (1985), vol. XLVII, nr. 1, p. 78-80, cu precizările de rigoare şi bibliografia 
aferentă; mai vezi şi Al. Mareş, Din istoria criptografiei româneşti: cifrul cancelariei brincoveneşti pentru corespondența 
în limba polonă, în „Anuarul Institutului de istorie şi arheologie „A. D. Xenopol” Iaşi, XXIV, (1987), p. 335-341. 


Castriotul din Castoria (1697-1698, 1711), Panaiot Radu (1699), Pătru Damian (1701), David Corbea 
(1702-1705, 1707), Toader Corbea (1707-1711) ş.a. pe lîngă ţarul Rusiei, ale lui Ladislau Teodor 
Dindar (1695-1714), ale medicului Iacob Pylarino din Cefalonia (1698), ale lui Peter Grienner (1710- 
1713) şi ale veneţianului Bussi (1698, 1711) pe lîngă autoritățile imperiale din Transilvania sau la 
Viena, pe ale kapukehaielelor sale la Constantinopol, Gheorghios Clironomos şi lanachi Porphyrita 
(între 1691-1701), slugerul Toma Cantacuzino (între 1703-1704), al doilea logofăt Ştefan Cantacuzino 
(viitorul domn (în 1704), paharnicul lanache Văcărescu (1709) etc., în legătură şi cu ambasadorii 
străini din capitala Imperiului otoman şi în sfîrşit pe ale negustorului Nicolo Caraiani (1697 - după 
1704) şi Constantin, fiul lui Vasilie (1713), la Veneţia.” 

După 1703, Brâncoveanu a trebuit să desfăşoare din non un complicat joc diplomatic între 
austrieci şi otomani, a căror dorință de revanșă îi împingea spre război. Domnul Țării Româneşti a 
ajutat pe curuţii răzvrătiți din Ungaria şi Transilvania - adăpostindu-i în principat şi asigurîndu-se, pe 
cît a putut, aprovizionarea, cu asentimentul otomanilor -, dar în acelaşi timp şi-a continuat în taină, 
raporturile cu Viena, informînd pe imperiali asupra situaţiei de la Poartă şi ţinîndu-i la curent cu 
intenţiile turcilor. Prudenţa voievodului muntean s-a arătat şi de data aceasta inspirată, întrucât 
înăbuşirea răscoalei curuților de către austrieci în 1711 le-a oferit acestora posibilitatea de a-şi pregăti 
riposta împotriva otomanilor. 

Concomitent, Brâncoveanu, decorat de ţar încă de la 21 august 1700 cu crucea de cavaler al 
ordinului Sf. Andrei," a întreținut legături cu Petru I şi cancelarii Feodor Alekseevici Golovkin şi 
Gavriil Ivanovici Golovkin, printr-o intensă corespondență şi schimb de emisari, furnizînd informaţii 
preţioase şi ambasadorului Piotr Andreievici Tolstoi la Constantinopol,” dar inactivitatea Rusiei în 
problemele sud-estului european i-a încurajat prea puţin speranţele. În schimb partida Cantacuzinilor, 
dornică de a-şi împlini aspirațiile de dominare completă a Ţării Româneşti, milita pentru o apropiere cît 
mai deschisă față de Rusia, mai ales după încheierea alianţei între Rákóczi şi Petru I prin mijlocirea lui 
David Corbea, rămas în slujba ţarului. Cantacuzinii întrețineau relaţii separate cu Petru şi demnitarii 
săi, ducînd o politică din ce în ce mai independentă față de aceea oficială preconizată de domnul ţării. 

Conflictul deschis de Brâncoveanu prin înlăturarea lui Mihai Cantacuzino din dregătoria de mare 
spătar la 1706 şi aplanat aparent - prin mediaţia ţarului - în urma căreia a fost acceptat în această 
dregătorie, nepotul celui înlocuit, Toma Cantacuzino, alături de verii săi Şerban şi Ştefan ocupînd 
respectiv locurile de mare vornic şi mare postelnic în sfatul domnesc, n-a încetat, însă, să se 
adîncească.-* Stolnicul Constantin şi fratele său Mihai au început, pe ascuns, să uneltească împotriva 
lui Brâncoveanu chiar din august 1708, cînd au încercat prin intermediul lui Mihâly Rhedey, solul 
principelui Francisc al II-lea Rákóczi (conducătorul răzvrătiților curuţi) la Poartă, al lui Ibrahim, paşa 
de Belgrad şi al lui Alexandru Mavrocordat Exaporitul, marele sfetnic de taină, să ridice pîri imputînd 
domnului birurile grele impuse țării, stăpînirea sa „tiranică” şi nerespectarea unor privilegii ale 





? P, Cernovodeanu, Bucarest, important centre politique de sud-est européen a la fin du XVII siécle au 
commencement du XVIII, în RESEE, IV (1966), nr. 1-2, p. 152-153; Ştefan Ionescu, Epoca brâncovenească. Dimensiuni 
politice. Finalitate culturală, Cluj-Napoca, 1981, p. 113-115; Leonid Boicu, Principatele române în raporturile politice 
internaţionale (Secolul al XVIII-lea), laşi, 1986, p. 39-40. 

% Pentru atitudinea lui C. Brâncoveanu faţă de curuţi, vezi P. Cernovodeanu, Das Echo des Râkoczi-Aufstandes in 

* Hecmopuueckue c6a3u..., II, p. 151- 152, doc. 42; L. E. Semenova, Stabilirea legăturilor permanente între Țara 
Românească şi Rusia la sfirşitul secolului al XVII-lea şi începutul secolului al XVIII-lea, în „Romanoslavica”, Istorie, V 

” Publicată în majoritatea ei de către Al. A. C. Stourdza, Constantin Brancovan, prince de Valachie 1688-1714. Son 

% St. Ionescu, P. I. Panait, Constantin Vodă Brâncoveanu. Viaţa-Domnia-Epoca, Bucureşti, 1969, p. 231-232 şi 271- 
272; Radu Şt. Ciobanu, Pe urmele stolnicului Constantin Cantacuzino, Bucureşti, 1982, p. 267-268. 


boierimii. Atitudinea Cantacuzinilor s-a dovedit şi mai duşmănoasă cînd, la 9 iulie 1709, au trimis chiar 
un emisar la Rákóczi cu un memoriu în 14 puncte, denigrînd pe Brâncoveanu, învinuit a fi partizan al 
austriecilor, a-şi fi depus banii în ascuns la Veneţia, a fi înşelat buna credinţă a ţarului ş.a.; stolnicul şi 
fostul spătar cereau sprijin la Poartă pentru înlăturarea domnului şi înlocuirea sa printr-un membru al 
familiei lor.” Aceste prime urzeli ale ambiţioşilor boieri nu s-au finalizat deoarece Rákóczi a refuzat să 
se amestece în criza politică ivită în principatul muntean, care a evoluat în forme şi mai grave odată cu 
reactivarea „problemei orientale.” 

21 P, Cernovodeanu, A Havasalfăldi és Moldvai vezető körök magatantăsa a kuruk felkelessel szemben (Atitudinea 
cercurilor conducătoare din Țara Românească şi Moldova faţă de insurecția râkocziană), în Rákóczi Tanulmányok, 
Budapest, 1980, p. 258-262. 


Fig. 2 — Scrisoare către Francisc al II-lea Rákóczi (1707, mai 27) 


Într-adevăr, victoria ţarului asupra suedezilor la Poltava (27 iunie/ 8 iulie 1709) a precipitat 
lucrurile, insuflînd noi speranţe de eliberare popoarelor din Balcani, dar îndemnînd totodată pe turci, 
instigați de Carol al XII-lea, regele Suediei, refugiat la Bender, să se pregătească de război. Cu acest 
prilej s-a afirmat, în trecut, în istoriografia română, după unele aluzii vagi şi neconcludente ale 
cronicarului Neculce,” că Brâncoveanu ar fi încheiat chiar din 1709 o alianţă secretă cu Petru I 
promițîndu-i asistența militară şi provizii în cazul unei intervenţii cu oştirile sale în Moldova şi Țara 
Românească, dar ştirea nu este confirmată de nici un izvor contemporan.” Izbucnirea războiului ruso- 
turc la 9/20 noiembrie 1710 l-a plasat pe Brâncoveanu într-o situaţie ingrată, cu atît mai mult cu cît 
numirea de către Poartă a lui Dimitrie Cantemir în domnia Moldovei (14/25 noiembrie 1710), iar mai 
tîrziu, trecerea acestuia de partea ţarului, l-au descumpănit cu totul. Stînjenit vizibil de expediția 
marelui vizir Mehmed Baltagi, îndreptîndu-se cu oştirile spre Moldova, unde intraseră trupele lui Petru 





?8 I Neculce, Opere. Letopiseţul Țării Moldovei... (ed. G. Ştrempel), Bucureşti, 1982, p. 483 şi 525. 
? L, E. Semenova, op. cit., p. 48; L. Boicu, op. cit., p. 77-78. 


I, şi influenţat, poate, şi de moderația arătată de Imperiul habsburgic, ce n-a voit să se amestece în 
conflict, Brâncoveanu s-a limitat să trimită la laşi în mai 1711 într-o misiune exploratorie pe Gheorghe 
Castriotul, sub pretextul medierii unei păci între adversari, dar în realitate spre a sonda intenţiile 
țarului.“ Domnul a aşteptat însă zadarnic un răspuns de la ruşi - iritaţi de aparenta sa inacţiune - şi s-a 
găsit în cea mai mare incertitudine cu oştirea adunată în tabăra de la Urlaţi, în speranţa sosirii trupelor 
lui Petru spre a li se alătura dacă acestea vor dobîndi izbînda împotriva turcilor şi-i vor opri să treacă 
Dunărea.” În pofida atâtor dificultăţi, partida Cantacuzinilor s-a declarat pentru o colaborare militară 
fățişă cu ruşii, iar marele spătar Toma Cantacuzino, în fruntea unui steag de călăreți munteni, a dezertat 
din tabăra domnului şi s-a alăturat mai tîrziu trupelor generalului Karl Ewald von Rânne care au asediat 
şi apoi au cucerit Brăila (14/25 iulie 171 1).%2 Această victorie s-a dovedit zadarnică, în urma capitulării 
oştirii țarului la Stănileşti cu cîteva zile mai înainte şi a încheierii precipitate a păcii cu turcii (11/23 
iulie 1711).*% După fuga spătarului Toma, grav compromis în faţa Porții şi fără nici un sprijin de 
nicăieri, Brâncoveanu s-a văzut obligat să trimită 
marelui vizir Mehmed Baltagi toate proviziile 
cumpărate cu aurul ruşilor şi să restituie lui Petru 
banii înaintați în acest scop." El a trebuit să 
îndure totodată şi  blamul  detractorilor 
contemporani care l-au acuzat de eşecul 
campaniei lui Petru." De fapt, după cum rezultă 
neîndoielnic din analiza imparţială a izvoarelor, 
expediția din Moldova, improvizată în condițiile 
în care atenţia ruşilor şi principalele lor forțe 
armate eram concentrate în provinciile baltice şi 
în Polonia împotriva suedezilor, nu a constituit 
decît un episod subsidiar al războiului nordic, 
puţin glorios pentru renumele lui Petru cel Mare. 

Ultimii ani de domnie ai bui Brâncoveanu 
s-au desfăşurat mai mult ca oricînd sub semnul 
incertitudinilor. El a încercat, în pofida neînțelegerilor şi răcirii intervenite după eşecul campaniei lui 
Petru I să asigure pe ruşi de prietenia sa, continuînd să trimită în taină scrisori demnitarilor ţarului şi în 
special guvernatorului Kievului, Dmitri Mihailovici Golîţin, pe care i-a ținut la curent cu desfăşurarea 
complicatelor negocieri de la Constantinopol din anii 1712-1713 purtate de emisarii Piotr Pavlovici 
Şafirov, vicecancelar şi consilier intim, şi Mihail Borisovici Şeremetev, general-maior, reținuți ca 
ostateci la Poartă pentru ratificarea tratatului de pace de la Prut, mereu tulburate de intrigile suedezilor 





* Radu Greceanu, op. cit., p. 180; I. Neculce, op. cit., p. 559; Al. A.C. Stourdza, op. cit., III, p. 288, doc. 311. 

” Istoria Țării Româneşti...1688-1717, p. 110-111. 

32? C, Şerban, Un episod al campaniei de la Prut: cucerirea Brăilei (171.1), în SMIM, II (1957), p. 449-456. 

33 P, P. Panaitescu, Dimitrie Cantemir. Viaţa şi opera, Bucureşti, 1958, p. 115-116; L. E. Semenova, Pyceko- 
Gaoaucrue omnomenua..., p. 138-139; M. A. Mehmed, Istoria turcilor, p. 253-254. 

* 1. Neculce, op. cit., p. 57; L. Boicu, op. cit., p. 83-87. 

3 Vezi de pildă - printre altele - relatarea interesată şi calomnioasă din jurnalul lui Petru cel Mare, redactat prin 
1719-1721 şi publicat în limba rusă la St. Petersburg, în 1770, cf. Călători străini ..., VIII, p. 565. 


şi atitudinea belicoasă a unor dregători ai Porții.” După îndelungi pertractări şi mediaţia ambasadorilor 
englez şi olandez la Constantinopol, Sir Robert Sutton şi Jakob Colyen, s-a ajuns la recunoaşterea păcii 
de la Prut printr-un ultim tratat semnat de plenipotențiarii ruşi şi otomani la Adrianopol (5 / 16 iunie 
1713). Speranţele lui Brâncoveanu de a mai găsi un sprijin în Rusia, ca şi în aliata ei Polonia,’ s-au 
dovedit însă inutile. În aceeaşi măsură domnul Ţării Românești a depus eforturi intense spre a-şi 
reînnoi legăturile cu Viena, întreținînd corespondenţă cu generalul conte Stephan de Stainville, căutînd 
să-şi extindă proprietățile din Transilvania prin cumpărături, sporindu-şi depozitele de bani la Braşov, 
încredințate cunoscutului său om de afaceri Manu Apostol şi obţinînd chiar de la împăratul Carol al VI- 
lea întărirea permisiunii de a se refugia cu întreaga familie în Transilvania, la caz de primejdie.” Dar 
toate aceste inițiative ale lui Brâncoveanu nu se mai încadrau într-o politică coerentă, constituind doar 
paliative şi încercări de supravieţuire. Ruptura cu familia Cantacuzino era acum consumată, averile 
spătarului Toma şi ale însoţitorilor săi, fugiți şi refugiați în Rusia, confiscate pentru „hainire”, iar 
stolnicul, frații, fiii şi nepoții săi ţinuţi de o parte şi priviţi cu toată neîncrederea de către domn. Bătrînul 
stolnic Constantin, trăind mai mult retras la moşiile sale de la Afumați şi Filipeşti, scria chiar 
patriarhului Hrisant Notara al Ierusalimului la 10 noiembrie 1712 că a ajuns „ţăran curat şi mojic 
prost,” spre a putea dobîndi „ceva linişte” şi a fugi „de acelea despre care filozoful Solon spune că e 
mai bine ca omul să nu privească, nici să audă.” De aceea, familia Cantacuzinilor a hotărît să înlăture 
cu orice preț pe Brâncoveanu din scaunul ţării şi să revină la putere. Urzelile s-au ţesut de către un cerc 
de duşmani foarte periculoşi ai domnului, în afara stolnicului şi a fratelui său Mihai, asociindu-se 
complotului şi ginerele acestuia din urmă, Dumitraşco Racoviţă, spionînd toate mişcările lui 
Brâncoveanu în Transilvania şi corespondența cu imperialii şi comunicîndu-le fratelui său, Mihai 
Racoviţă, fostul domn al Moldovei, mazilit la Constantinopol. Pîrile şi denunţurile s-au aglomerat la 
Poartă, Brâncoveanu fiind arătat ca trădător, întreţinînd corespondență secretă cu austriecii, ruşii, 
polonii şi venețienii, ca jecmănitor al săracilor şi al ţării, depunînd averi uriaşe la băncile din Veneţia şi 
în alte locuri, cu care spera să se întrețină după ce ar fi fugit cu familia în Transilvania unde poseda 
întinse proprietăți, că îndemnase pe Toma Cantacuzino să treacă la ruşi, că bătuse monede 
comemorative de aur pentru împlinirea a 25 de ani de domnie”! ş.a. În acest timp Brâncoveanu făcuse 
eforturi disperate să asigure pe turci de credinţa lui, se supusese tuturor cererilor băneşti ale Porții, 
despăgubise pe brăileni pentru pagubele suferite în 1711, se achitase prompt de procurarea de salahori 
pentru lucru la cetatea Hotinului,” dar în atitudinea înalţilor dregători otomani intervenise o importantă 
schimbare. Atîta timp cît turcii se ştiuseră slabi şi siliți să rămînă într-o expectativă prudentă faţă de 
adversarii lor, ei toleraseră acţiunile lui Brâncoveanu şi încercările sale de apropiere față de marile 
puteri creştine, care le conveneau pînă la un punct, deoarece, în necesitatea de a se disculpa, domnul 
Țării Româneşti nu numai că a vărsat însemnate sume de bani dregătorilor Porții, dar fusese silit, 





3% L, E. Semenova, Pyccko-6aðauckue cazu (1712-1713 33), Moscova, 1966, p. 1-10 şi Heony6rukoeannvie 
Ookymenmbl no ucmopuu pyceko-eanamckux omnomenuii nauane XVIII 6, în vol. Cnaeano-eankanckue uccnedoGanua, 
Moscova, 1972, p. 281-290. 

* P, Cernovodeanu, Anglo-Dutch Mediation in the Russo-Turkish Peace Treaty of the Prut (1712-1713), în 
„Southeastern Europe / L'Europe du Sud-Est”, Tempe, Arizona (S.U.A), vol. 5 (1978), part. I, p. 88-101. 

38 În această perioadă - şi îndeosebi în 1713 - Brâncoveanu a reluat corespondenţa - în parte cifrată - şi cu regele 
Poloniei, August al II-lea, aliatul țarului, şi principalii săi sfetnici marele hatman Adam Mikolaj Sienawski şi Stansislaw 

cîteodată, să le procure şi unele informaţii. Dar după încheierea cu succes a campaniei din 1711, Poarta 
a adoptat o linie politică agresivă şi revanşardă, al cărei exponent a devenit noul mare vizir Ali Damad 
paşa, ginerele sultanului Ahmed al III-lea, personaj crud şi ambițios, urmărind nu numai recucerirea 
Moreii de la venețieni, dar şi a teritoriilor pierdute prin pacea de la Karlowitz în urma ultimului război 
cu imperialii. De aceea spre atingerea acestor țeluri, Poarta a devenit extrem de precaută cu principatele 
de la hotarele Imperiului otoman, mai ales după defecţiunea lui Cantemir, nemaiîngăduind nici un fel 
de abatere domnilor țărilor române. Cazul lui Brâncoveanu - dispunînd de însemnate avuţii, bucurîndu- 
se de o influență politică notorie şi întreţinînd relaţii strînse cu puterile creştine - devenise prea flagrant 
spre a mai putea fi tolerat de turci şi de aceea Poarta luînd drept valabile acuzaţiile, cunoscute ei de 
multă vreme, aduse domnului de partida Cantacuzinilor şi susținătorii acestora, a procedat la mazilirea 
domnului la 24 martie 1714 prin trimiterea lui Mustafa aga capigi-başa cu o escortă la Bucureşti. 
Brâncoveanu a fost arestat şi dus cu întreaga familie la Constantinopol, după ce toate bunurile şi averea 
descoperite în ţară cifrîndu-se la 12.000 de galbeni şi un imens tezaur - din vase de argint, scule, haine 
scumpe şi blănuri - i-au fost confiscate.” În locul său, Poarta a numit în scaunul Țării Româneşti, pe 
spătarul Ştefan Cantacuzino, fiul stolnicului, ca preț al trădării. Totodată, spre a fi siguri că 
Brâncoveanu nu va scăpa cu viață, Cantacuzinii au trimis la Constantinopol pe rudele lor, banul 
Constantin Ştirbei şi logofătul Radu Dudescu, cu pîri şi daruri în bani către vizir, spre a nu da dovadă 
de clemență.“ Aruncat în temnita de la Edi-kul€ şi strămutat apoi în cea de la Bostangi başa de lîngă 
prima poartă a Seraiului, Brâncoveanu a fost supus torturilor spre a mărturisi locurile unde şi-a ascuns 
averile, depozitate de fapt în bani lichizi la Braşov şi la Zecca Veneţiei. După ce turcii au smuls de la 
Brâncoveanu şi familia sa tot ce au putut afla, nefericitul domn împreună cu cei patru fii şi credinciosul 
său sfetnic, clucerul lanache Văcărescu, au fost decapitaţi la 15/26 august 1714 înaintea sultanului 
Ahmed al III-lea, a marelui vizir Ali paşa, a curții imperiale şi a ambasadorilor străini la Iali Kiosk, în 
apropierea Seraiului imperial, iar trupurile aruncate în mare; văduvele celor ucişi şi cu unicul nepot de 
fin al defunctului domn, rămas în viaţă, au fost surghinuiți în Asia Mică. Moartea cumplită a bătrînului 
voievod a impresionat nu numai pe contemporani - fiind pe larg relatată în cuprinsul cronicilor 
româneşti, în rapoartele diplomaților străini acreditați la Constantinopol sau chiar în presa europeană a 
vremii -, dar a lăsat urme chiar şi în folclor, circulînd la cîtăva vreme după tragicul eveniment balade şi 
cîntece inspirate de pieirea năpraznică a domnului şi a fiilor săi.” Cu uciderea lui Brâncoveanu, a luat 
sfîrşit un capitol însemnat al istoriei Țării Româneşti. Personalitate marcantă a timpului său, Constantin 
Brâncoveanu a ştiut vreme de mai bine de un sfert de veac să apere - îndeosebi prin arta diplomaţiei 
ridicate la culmi neatinse pînă atunci - integritatea pămîntului strămoşesc, să lupte nu numai pentru 
independenţa principatului muntean, dar şi a provinciilor surori Moldova şi Transilvania cînd a putut, 
să manevreze cu îndemînare şi să exploateze contradicţiile dintre puterile rivale, imperiile otoman, 
habsburgic, țarist şi Polonia pentru a salva neatîrnarea neamului. Căderea lui s-a datorat nu atît 
tragicului şi sfîşietorului conflict ce l-a opus Cantacuzinilor - nu mai puţin iubitori de ţară în optica lor 
şi care au fost sacrificați la rîndul lor doi ani mai tîrziu -, cît mai ales dorințelor revanşarde ale 
otomanilor, ce s-au ridicat, pentru ultima oară în secolul al XVIII-lea, într-o ultimă şi sîngeroasă 
zvîcnire de rezistență împotriva adversarilor lor imperiali şi țarişti, ce i-au dominat net de acum înainte. 

Om politic şi diplomat iscusit, protector generos al artelor şi culturii şi adevărat mecena pentru 

întregul Orient ortodox, Constantin Brâncoveanu a fost în măsură să asigure Ţării Româneşti în timpul 
domniei sale, de aproape 26 de ani, o epocă de certă măreție. 


Modelul cultural brâncovenesc 


Alexandru Duţu 


Mult prea laconice pentru a ne îngădui descifrarea intenţiilor sale culturale şi cu atât mai puțin 
reconstituirea programului cultural pe care l-a dirijat, Însemnările în taină ale principelui Constantin 
Brâncoveanu ne dezvăluie cel mult un bun gospodar, care îşi notează investiţiile şi posibilităţile, 
precum şi un domnitor care urmăreşte cu speranță mişcările marilor coloşi de la hotare şi care, în clipe 
de răgaz, se îndreaptă pe drumul de frumuseţe şi linişte ce-l poartă de la Mogoşoaia la Tîrgovişte, la 
Piteşti la vii, la Dintr-un Lemn, Bistriţa, Hurezi, Brâncoveni, Potlogi, Tîrgovişte, Mogoşoaia, 
Bucureşti. Printre rânduri, apar însemnări cifrate, menite să păstreze secrete într-un mediu în care 
însemnările de taină se citeau cu pasiune de alţii. Principele ne vorbeşte prea puţin despre sine însuşi, 
dar semnificativă este însăşi existența acestor însemnări care ne dezvăluie o fire ordonată, precisă în 
mânuirea bunurilor şi în acelaşi timp, dornică de „răsuflare,” de pacea care aduce reînviorarea forțelor 
sufleteşti şi limpezimea gândirii. Interesante sînt şi reacțiile de bucurie la căderea cîte unui demnitar 
otoman celebru pentru lăcomia lui şi a celor crescuţi în legea bacşişului: citim în fraze concise timida 
apariţie a unui jurnal intim, care, dintr-o excesivă pudoare, nu lasă pe autorul său să se confeseze mai 
pe îndelete. Ceea ce a ajuns până la noi este expresia unor reacţii la mari evenimente, descătuşarea care 
vădeşte o atitudine fundamentală: este evident că principele detestă abuzul Curţii otomane, aşa cum 
este limpede conştiinţa sa că neprevăzutul pîndeşte tot timpul. Cînd se întoarce de la Adrianopole, 
emoția nu mai poate fi stăvilită: „Iul. 11 Duminică den mare şi bogată mila lui Dumnezeu am sosit la 
Bucureşti slăvit şi proslăvit numele Sfinţii Sale.” De aceea, principele încearcă să dezlege cu ajutorul 
zodiacului un viitor acoperit de o tăcere sumbră. Şi cu toate acestea, principele notează cu seninătate 
investițiile făcute în clădiri care, pe alt domnitor, nu l-ar fi atras, de vreme ce totul părea schimbător 
sub soare. Conştiinţa lucrului care trebuie făcut, indiferent de conjunctură, prevalează şi gîndul biruie 
ticăloşia vremii. 

Intenţiile şi chiar programul cultural ni le destăinuie cel care a scris o cronică pentru a nemuri 
voievodul: Radu logofătul Greceanu declară din cuvîntul introductiv că principele a cărui domnie o 
înfăţişează şi-a împodobit viața cu „bunele fapte şi numele au cîştigat mare,” urmînd pilda lui 
Constantin cel Mare şi a lui Iustinian. lar aceste fapte bune sunt casele, cărțile, şcolile, adică un 
program edilitar destinat să creeze un cadru plastic vieții colective, un program menit să dezvolte 
cultura tipărită, acea care putea răspîndi mai eficient decît manuscrisul ideea şi atitudinea civilizată, în 
sfîrşit, şcoala care formează oameni. Principele utilizează toate pârghiile de formare a oamenilor în 
vederea unei dezvoltări culturale care este deliberat urmărită, de vreme ce cronicarul domnului 
subliniază „cultura” domnului sau, cum scrie el, „strălucita politie.” Iar programul este inspirat de 
dragostea de ţară a principelui, măria sa procedînd adesea „ca un iubitor dă a sa patrie ce era.”? Ideile 


! Însemnările de taină au fost publicate de Alexandru Odobescu în „Revista română,” în 1861, text reluat în Opere, 
vol. II, Edit. Acad., 1967, p. 90-109. Pentru alte date, vezi I. Crăciun şi Aurora Ilieş, Repertoriul manuscriselor de cronici 
interne, Edit. Acad., 1963, p. 172. 

? Radu Greceanu, Istoria domniei lui Constantin Basarab Brâncoveanu Voievod, editată de A. Ilieş, Edit. Acad., 
1970, p. 53, 220. Vorbind de „case”, cronicarul precizează „multe den temelii ai rădicat, fără de cele ce cu mile ai întărit, 
altele cu ziduri ai înnoit şi ai întemeiat, cît poci zice că mai nici o mănăstire domnească n-au rămas neîntărită de mila mării 
tale. Şi nu numai aicea în ţară, ci şi pentr-alte țări striine;” despre „cărți” scrie „tălmăcite dupre limba elinească pre limba 
rumânească şi pre limba grecească, foarte frumoase, care n-au fost mai înainte. Şi şcoale de învățături elineşti şi sloveneşti 
măria ta ai făcut. Şi pururea spre bunătăţi necontenit pornit eşti a face, spre folosul de obşte...” 


acestea le regăsim în prefeţele la cărțile care erau sprijinite de domn şi care trebuiau să cuprindă, din 
primele pagini, o laudă adusă generozităţii domnului: flateria se întinde pe un registru care a fost mereu 
acelaşi, dar recurenţa unor laude ne dezvăluie calitățile pe care principele însuşi dorea să fie reliefate. 
Or, dacă lauda cu aer de acatist a doctorului loan Comnen nu ne dezvăluie decît abilitatea autorului de 
a împleti ghirlande retorice („Muze frumos cîntătoare, cîntaţi pe divinul bărbat, cîntați pe cel plin de 
grații şi înțelepciune, pe Constantin...”), în schimb, în alte cuvinte dedicatorii întîlnim lauda care 
răspundea aşteptărilor principelui, ca în prefața la Mărgăritare, din 1691, unde logofeţii domnului, 
Şerban şi Radu Greceanu, scriu că dorinţa principelui a fost să ofere neamului românesc prilejul de a 
învăţa, evident prin şcoală şi carte: „ca un adevărat şi după lege domn, mult silindu-te şi nevoind ori cu 
ce mijloc de a aduce învățătură şi ştiinţa în sufletele omeneşti, lucru iubit de Dumnezeu şi folos la 
obşte, mai vârtos rodului nostru românesc.” Din declaraţiile secretarilor domnului, dar şi a unor 
cărturari străini care au profitat de generozitatea lui Brâncoveanu deducem că locurile comune care era 
indicat să apară în aceste laude şi care, de aceea, dezvăluie idei la care principele ținea în mod deosebit, 
erau asemuirea sa cu Constantin cel Mare, deci o continuare a tradiţiei de cultură pornită din Bizanţ, 
noua etapă inaugurată tocmai prin intensificarea activității intelectuale, demarcarea de „ceilalți,” care 
erau Habsburgii, Otomanii, Fanarul, imaginea paternalistă a domniei. 

Astfel, nu numai în scris, dar şi în limbajul figurativ recurenţa lui Constantin cel Mare este 
semnificativă. Teodosie Veştemeanu, mitropolitul țării, face chiar o paralelă între calitățile domnului 
român şi ale împăratului bizantin în prefața la Mineiul pe Septembrie din 1698: „căutînd dar 
atotînduratul Dumnezeu cu ochii blînd spre noi, pe alt Constantin acum a ridicat şi la nume şi la faptă 
asemenea cu acela, adică zic pe Măria ta, întru tot nevoitor blagocestiei, ca şi acela, şi foarte ales paznic 
celor de Dumnezeu date dogme, ca cum nu numai ale politiei cu înțelepciune chiverniseşti, ci şi ale 
bisericii cu bună rînduială împodobeşti, ridicînd şi înălțînd nu piramide şi chipuri, ca cei de demult spre 
nici un folos, ci ca un al doilea Zorovavel, foarte mari din temelie mănăstiri;” iar în prefața la 
Penticostar din 1701, el repetă „te asemeni cu marele împărat Constantin.” Se adaugă predicile lui 
Antim la ziua împăraţilor Constantin şi Elena, cărora le este închinată biserica mare a Hurezilor, 
principala ctitorie a Brâncoveanului, astfel că putem vorbi de „un motiv curent al culturii româneşti a 
timpului.” 

Tradiţia continuă să aibă o pondere deosebită în cultura română din acest răstimp. Dar, 
concomitent, este subliniată noua fază în care a intrat această cultură, atît datorită intensificării şi 
diversificării activităților intelectuale, cît şi prin accentul pus asupra procesului de cultivare socială a 
naturii umane, pe „polis.” Mitrofan al Buzăului, care este unul dintre cei mai importanță cărturari ai 
epocii, datorită rolului său în imprimarea textelor greceşti şi române,” separă net epoca lui 
Brâncoveanu de cea a lui Matei Basarab şi de cea a lui Şerban Cantacuzino reliefînd clar tendinţa de a 
individualiza noua fază: în prefața la un Octoih din 1700, el distinge „rodurile puține şi necoapte” din 
vremea lui Matei Basarab, de „rodurile de mijloc, nici de tot coapte, nici iarăşi de tot crude” din vremea 
lui Şerban Cantacuzino, pentru a lăuda rodurile „coapte, dulci la gust” din vremea lui Brâncoveanu.” 
Referirile la împărații bizantini sau la principii predecesori imprimă o notă „istoristă” preocupărilor din 
acest răstimp în care are loc o nouă sinteză din elemente culturale preluate din Orientul postbizantin, 
Veneţia sau lumea germanică.* În acelaşi timp, imaginea celor evocaţi în sprijinul acţiunii culturale se 


? Prefețele au fost reproduse în Bibliografia românească veche de Ioan Bianu şi Nerva Hodoş, tomul. I, Buc., 1903 

în cartea sa: Tipar şi cărturari, Edit. Litera, 1977 şi comentariile din cartea noastră Modele, imagini, privelişti, Edit. Dacia, 

transformă şi în simbol ce domină ample dispute sau profunde năzuinţe. Pe urmele acestor simboluri 
putem pătrunde în imaginarul brâncovenesc, acolo unde au fost plămădite chipurile care au dat glas 
unor năzuințe, unor expresii intelectuale, unor dorințe de a modifica tiparul procesului de formare a 
omului. Apelul la mari figuri din trecut estompează trăsăturile lor istorice pentru a accentua pe cele 
ideale; apelul la trecut este firesc într-o civilizaţie care nu părăseşte materialul oferit de magazia de 
forme. Nici contactele cu „ceilalți” nu ies din sfera intereselor politice consacrate, de unde imaginea 
defavorabilă a „neamţului,”* alimentată de polemica împotriva „Latinilor”, a catolicismului în 
expansiune, prin forma uniației ce avea să prindă teren tocmai în acest răstimp în Transilvania şi în 
Ucraina. „Observaţi, scria Dositei al Ierusalimului în 1699, că ungurii, Austria, Germania şi insulele 
exterioare şi celelalte n-au fost aprobatoare ale deciziilor sinoadelor? Şi cu toate acestea puţin sau mai 
nimic din prototipuri nu se mai află la creştinii aceştia.” Imperiului otoman îi este opus un refuz 
categoric, pe plan politic, deoarece regimul haotic de la Istanbul dezorganizează întreaga ţară, dar 
rafinamentul cultural atrage şi preluările sunt clare în privinţa „decorului.” Rezervele sunt mari şi față 
de Fanar, deoarece dragomanii profită de accesul lor direct la factorii de decizie otomani şi îi 
dezinformează sau îi determină să ia hotărîri împotriva principatelor: Del Chiaro afirmă că grecii 
constantinipolitani „au fost întotdeauna fatali Valahiei, oridecîte ori au avut responsabilitatea ei,” dînd, 
astfel, glas unei opinii larg împărtășite la Bucureşti şi la Iaşi.!! 

Continuarea unei tradiții de prestigiu, evidentă în limbajul figurativ şi menținerea viziunii despre 
natura umană, voința de a reînnoi societatea prin cultură, demarcarea de „ceilalți” şi, ca urmare, o mai 
limpede autodefinire, pe care scrierile umaniste o vădesc atunci cînd propun o originală imagine a 
Europei '7şi o coerentă imagine a începuturilor istoriei româneşti se îmbină perfect cu noua imagine a 
principelui. Aceasta se detaşează mai ales din şirul mereu îmbogăţit al cărților de înţelepciune.” Dacă 
multe scrieri descind direct din cultura bizantină, altele trimit la alte surse, mai apropiate în timp. 
Principele îşi atribuie acum o nouă calitate dominantă, pe lîngă cele vechi. Dacă principele ideal din 
vremea lui Dante trebuia să fie „giusto e pio” (Par. XIX, 13), să asigure buna funcționare a justiţiei şi 
să păzească dreapta credință, acum suveranul baroc apare ca un purtător de grijă al bunei stări a 
supuşilor lui, preludiu la puterea politică educatoare şi teologică. Deocamdată, suveranul baroc este 
paternalist!* sau cum spune Manu Apostol, în prefața la Pildele filosoficeşti din 1713, „eşti domn al 
acestui pămînt, cîrmuitor acestui norod şi tată făcător de bine a toatei politiei?" iar Antim Ivireanul, 
autor al unei „oglinzi a principelui” enumeră calitățile acestui suveran, toate, bineînţeles, împlinite în 
persoana celui pe care îl elogia: „străluceşte într-însa domneasca mare podoabă, dar înfrumusețată cu 
bunătatea faptelor, înțelepciunea cea politicească, dar unită cu rîvna cea creştinească, sfatul cel mare, 
dar însoțit cu puterea legilor, dreptatea cea cu socotință, dar împreună cu blîndeţe şi cu îndelungă 
răbdare.” '*Del Chiaro subliniază calitatea cea mai de preţ a principelui Brâncoveanu care era adesea 
silit să trimită mari sume de bani în capitala unui imperiu măcinat de corupție: era „precis şi eficient în 
toate treburile, nu numai dinăuntru, ci şi din afară.”!! 

Bun administrator, după cum ne indică şi cronica vistieriei sale, Brâncoveanu s-a dorit un patron 
al culturii şi de aceea a strîns la curtea sa un grup variat şi numeros de cărturari, atît romîni, cît şi 

străini, în special balcanici. S-a format, în aceste condiţii, la curte un grup al „iubitorilor de învățătură 
şi studioşi” care solicita o literatură mai rafinată decît cea oferită de „cultura comună:”'% pentru aceştia 
au fost imprimate exerciţiile retorice ale fiilor lui Brâncoveanu sau cărțile de polemică confesională. 
Mai familiarizat cu terminologia curentă europeană, Del Chiaro desemnează pe Iacob Pilarino ca un 
om „bine cunoscut Republicii literare,” o republică care-şi afirma conştiinţa de sine în secolul 17, 
chiar dacă nu reuşea să-şi asigure independența dorită. Dar această republică este cea care asigură 
comunicarea ideilor şi care animă mişcările de idei europene; prin intermediul celor aflați la curtea de 
la Bucureşti, viaţa intelectuală a atins un înalt nivel în timpul lui Constantin Brâncoveanu. 

Din schema activităților intelectuale, din conceptele şi imaginile dominante comunicate în carte, 
tradiție orală şi limbaj figurativ, din solidaritățile rezultate din acțiunea culturală a curții princiare poate 
fi reconstituit un model cultural. Acest model trebuie să aibă o structură internă, care este schema 
activităților intelectuale şi schema conceptelor majore, să propună un model de umanitate, care să 
strîngă în jurul său aspiraţiile colective şi să aibă forță de iradiere, atît în spațiu, apărînd ca model în 
ochii străinilor, cît şi în timp, ca model pentru generaţiile posterioare. Modelul cultural apare la capătul 
unui studiu atent întreprins asupra structurii culturii scrise, a conceptelor-cheie şi a imaginilor mentale 
dominante din scris, limbaj figurativ şi din ceea ce se mai poate recupera din oralitatea vremii. Odată 
reconstituită, schema mentală care a dirijat activitatea intelectuală a unei colectivităţi ne permite să 
descoperim şi imaginile de ansamblu care au fost imaginea devenirii umane, a lumii în care au trăit acei 
oameni, a omului ideal, care devine un model, atunci cînd se întîlneşte cu aspiraţiile colective, deci nu 
numai a celor care au scris, pictat sau clădit, au vorbit şi şi-au aşternut rostirea pe hîrtie. Modelul 
cultural se defineşte în raport cu alte modele, pe care le-a putut considera înrudite sau „străine”, fapt 
care ne îngăduie să reconstituim forme de universalitate. Dar nu vom merge nici în amănunțimile şi 
nici în comparaţiile pe care le implică o atare investigaţie;”! ne mărginim să semnalăm în rîndurile care 
urmează cîteva elemente care atestă existența unui model cultural brîncovenesc şi cîteva relaţii ale sale 
cu alte modele dominante în acest răstimp de la cumpăna secolelor 17-18. 

Reamintim faptul că epoca brâncovenească este un răstimp în care s-a clădit intens şi s-a refăcut 
limbajul figurativ din trecut, nu numai la nivelul expresiei, dar şi al temelor.” Marile şantiere au 
favorizat apariția unui grup de meşteri şi a unei şcoli de pictură. Şcoala s-a dezvoltat nu numai la nivel 
superior, dar şi la nivel elementar, datorită cărților tipărite (Octioh, Psaltire), care erau folosite pentru 
primele rudimente de citit. Acest învățămînt a fost în limba română, dar şi în slavonă, după cum 
marchează Antim în prefața la Gramatica slavonească din 12697 destinată tipărituri, nu pentru 
români, care considerau slavona, fireşte, o limbă „străină şi împrumutată,” ci pentru şcoala întemeiată 
pentru „învăţarea limbei slavone pentru copiii de vârstă fragedă.” În schimb, Psaltirea de la Buzău 
din 1701 a fost destinată cultului şi „la şcoale pentru învăţătura copiilor,” afirmă Mitrofan.” 
Învăţămîntul superior a fost predat în limba greacă, fapt care i-a asigurat elevi din Balcani. Aici, 
gîndirea aristotelică a contribuit direct la raționalizarea tradiţiei, la apariția a ceea ce am numit un 

„raționalism ortodox;"25 dar aristotelismul din academiile princiare de la Iaşi şi Bucureşti nu a cedat 
pasul în faţa enciclopedismului sprijinit de progresul cunoştinţelor ştiinţifice ca în Germania şi alte 
părţi, un eciclopedism care a luat locul metafizicii aristotelice,“ şi datorită faptului că în Sud-Estul 
Europei acest enciclopedism a rămas aristotelic şi a fost „rezultatul unei conştiinţe de cultură şi nu a 
unei curiozități ştiinţifice”, după remarca lui Constantin Noica.” Cartea tipărită a luat un avînt decisiv, 
majoritatea aparițiilor fiind în limba română, dar o serie de titluri au fost destinate slavilor de sud, 
grecilor, arabilor. În jurul tipografiilor de la Bucureşti, Snagov, Buzău, Rîmnic şi Tîrgovişte s-a grupat 
un număr de corectori, gravori, traducători care au format o adevărată „lume a cărţii”, interesată în 
munca filologică hrănită mai ales de confruntarea versiunilor în vederea realizării unei corecte versiuni 
româneşti şi deci în acurateţea termenilor, în viaţa conceptelor. Aceşti mici cărturari s-au alăturat unor 
scriitori ca frații Greceanu, Mitrofan sau Teodosie, formînd o mişcare intelectuală. Lectura nu a fost 
transformată de ritmul susținut al tipăririi, după cum înţelegem din faptul că actul lecturii era considerat 
o participare la un banchet şi nu o cursă după noi cunoştinţe; lectura a continuat să fie „intensivă”, 
atenția concentrîndu-se asupra unui număr redus de pagini, de unde şi succesul culegerilor de maxime, 
şi nu a devenit „extensivă”, asimilînd cît mai multe texte, în vederea îmbogăţirii bagajului de 
cunoştinţe. „lată, cititorule de bine voitor, că-ţi întind masă”, scriu frații Greceni, în 1691. În acelaşi 
timp, cartea se comercializează în prea mică măsură, mare parte din tirajele care nu treceau adesea de o 
mie”€ fiind împărţite gratis de către domnie sau mitropolie, în baza principiului că adevărul nu poate fi 
vîndut. În cazul popoarelor balcanice, acest act avea valoare politică, de consolidare a rezistenţei în faţa 
prozelitismului habsburgic sau otoman. Cartea în greacă a lui Meletie Sirigul din 1690 a fost „tipărită 
cu spezele strălucirii sale”, a lui Brâncoveanu care a poruncit „să se împartă la ortodocşi gratis din 
partea înălțimii sale”, aşa cum s-a mai întîmplat şi cu alte scrieri care au fost tipărite, legate şi împărțite 
„gratis mulţimii creştine.” Dacă predominantă a rămas cartea de ritual, din şirul căreia unele titluri 
erau destinate şi şcolii, în schimb apariţia altor titluri indică o diversificare a scrierilor, fapt care este 
caracteristic umanismului; structura este dominată de scrierile istorice, de cărțile de înțelepciune şi de 
cărțile de delectare.* Înnoirea structurii este favorizată şi susţinută de pătrunderea cărții străine în 
bibliotecile din ţară; Brâncoveanu el însuşi a achiziţionat, prin trimişii săi, carte din Franţa şi Italia, 
formînd o bogată şi variată bibliotecă; existenţa unor lexicoane în această colecție şi a unor Biblii 
străine, utilizate la traducerea Bibliei în română, acum trei sute de ani, indică faptul că principele nu a 
fost doar un mecena, ci şi „un cărturar implicat direct în viaţa spirituală a epocii sale, ca un creator de 
cultură.”*! O frumoasă dezvoltare a cunoscut acum elocvenţa desfăşurată după normele retoricii şi fiii 
principelui au fost primii beneficiari ai cursurilor de retorică şi ai tiparului, legendele fiind date în 
greacă şi latină, iar cuvîntul dedicator cunoscînd vechea artă a captării bunei voințe, a regulei conform 
căreia „pentru ca să laude toţi cuvintele tale e de-ajuns ca să lauzi tu întîi.” Discursurile de la 
festivități, în catedrala metropolitană sau la palat, păstrau o artă a cuvîntului îndelung cultivată în 
culturile mediteraneene şi aduceau cu ele un rafinament care atrăgea încontinuu cărturari care ştiau că 
munca lor poate fi preţuită la Bucureşti. Comunicarea prin cuvînt s-a risipit odată cu epoca de teribile 
întîmplări, dar discursurile fiilor lui Brâncoveanu, ale lui Antim, Sevastos Kymenites şi mulți alții ne 

dezvăluie o înaltă tensiune intelectuală pe care principele, el însuşi trecut prin şcoli şi iubitor de carte, 
ştia să o întrețină. 

Din această comunicare şi dezbatere intelectuală au apărut o serie de concepte care revin cu 
stăruinţă în scrierile epocii, fără ca să aibă, mai înainte, aceeaşi frecvenţă. Principele se impune, în 
primul rînd, prin dragostea lui de patrie, un cuvînt care se încarcă acum de emoție şi semnificație 
majoră, oamenii putînd să fie judecați numai în funcție de atitudinea lor față de patrie, de dragostea față 
de un loc şi o colectivitate ghidată de valori temeinice sau de indiferența care îi îngroapă în interese 
meschine, de parveniţi şi egocentrici. Alături de „patrie” este politia care înseamnă societate, dar şi 
bune maniere, un mod civilizat de a te comporta şi de a gîndi; Del Chiaro judecă obiceiurile pe care le 
cunoaşte tot în funcţie de cultura lui cunoscută, de „la polizia de” nostri paesi.”"” Şi tot acum apare 
ideea de civilizaţie care răsare, am spune, din efortul intelectual al epocii, marcînd procesul de trans- 
formare a fiinţei biologice în personalitate umană.” Fireşte, adversarul principal devine tiranul, cel 
care nu are politie, nici dragoste de ţară şi nici nu este civilizat. Tiranul este, în special, sultanul care 
secătuieşte ţara, dar el este orice om din cercul puterii care abuzează şi face toate numai pentru sine şi 
ai lui, pentru un prestigiu ce se înalță pe suferințele norodului. „Măria ta, scrie în introducere la cronica 
sa Radu Greceanu, nu răspîndeşti groază norodului precum alți domni, ci cu dragoste te îngrijeşti a-ţi 
cîştiga inimile supuşilor tăi. Zice mai departe pomenitul Democrit: acela care temut iaste de toți, ci 
însuşi de toţi să se teamă trebuieşte.”*” Iar în prefața la Mărgăritare, fraţii Greceni fac comparaţia între 
monarhul care „binele de obşte caută şi la sfîrşitul care este de folos tuturor se uită şi tiranul care numai 
la al său bine priveşte şi lui însuşi adaos sileşte a cîştiga şi ca să-şi facă voia singur îşi pune şi îşi face 
legi şi dreptăţi poftele lui.” 

Ca şi în alte societăți europene, formarea oamenilor este subsumată, în societatea românească, 
imperativelor pe care cercul puterii le are în faţă. Nu ne referim la faptul că în academiile domneşti 
intră de preferință apartenențţi ai clasei dominante, ci la faptul că educația este funcțională, răspunde 
nevoilor unei societăți clar ierarhizate, unor constante mentale dominate de „ordine”; este ceea ce ne 
indică şi exemplul german.“ Mai accentuat în cazul român, principiul ordinei împiedică apariţia unei 
separări pe cale de a se accentua progresiv în Europa, între morală şi politică, fenomen provocat, în 
mare parte de consecinţele Reformei.” Societatea română îşi menţine un cadru conceptual şi o 
interpenetrare a nivelelor care-i conferă o oarecare omogenitate culturală; solidaritățile sînt consolidate 
şi de pericolul permanent exterior. Dar umanismul civic pe care-l propun cărturarii şi programul 
cultural al curții are părţile sale luminoase şi părți de umbră. Marele avantaj al concentrării activității 
culturale în jurul curţii care face investiţiile şi calculează profitul politic este o rafinare continuă a 
expresiei culturale, vădită de elocvenţă şi de o serie de realizări arhitecturale şi picturale. Ca şi în cazul 
principatelor germane, banchetul dat la curte este echivalentul sălii academice italiene; ” Del Chiaro 
observă limpede acest aspect şi el este confirmat de unii călători străini care au apreciat ceremonialul 
acestor manifestări ce descind din vechile „agape”, menite să insufle mai multă iubire între participanții 
la ospăț. Comunicarea intelectuală se realizează şi cu alte prilejuri şi societatea nu este victima unui 
monolog întreţinut de centrul puterii sie-însăşi suficientă. Acest centru pune accentul asupra culturii şi 
favorizează, drept urmare, procedeele care transformă cotidianul în act cultural. Dezavantajul cel mare 
este că întreg procesul depinde de un singur centru care poate fi uşor pus în primejdie; educaţia şi 


* Del Chiaro, op. cit., p. 44. 

* Vezi şi Umaniştii români şi cultura europeană, p. 113 şi urm. 

* Radu Greceanu, op. cit., p. 52. 

% BRV,p. 317. 

* Vezi Erich Kleinschmidt, Gelehrte Frauenbildung und friihneuzeitliche Mentalităt, în Res Publica Litteraria, LI, p. 
549-557. 

38 În acest sens, Herbert Jaumann, Ratio clausa. Die Ti rennung von Erkenntnis und Kommunih ation in gelehrten 
Abhandlungen zur Respublica literaria um 1700 und der europaische Kontext, în Res Publica Litteraria, II, p. 409-429. 

39 Vezi Emilio Bonfatti, Vir aulicus, vir eruditus, în Res Publica Litteraria, |, p. 175-192. 


formele culturale în ansamblul lor pătrund anevoios în jos şi lumea satelor aderă la programul cultural 
pentru că îl respectă, nu pentru că şi-l însuşeşte; Del Chiaro constată acest fapt şi-l consemnează prin 
propoziţia categorică: „în unii români se află puţină pietate şi mai puţină devoțiune,” dar nu pentru că 
spiritul laic s-ar fi instalat în sate, ci din lipsă de instrucţiune, adică de participare la acțiunea dirijată de 
curte. În lipsa unor centre urbane puternice care să imprime varietate în viaţa culturală şi a unor curţi 
boiereşti care să dea alte note concertului desfăşurat la curte, acțiunea culturală depinde de prezența 
domnului care se comportă ca un bun părinte. Pe un plan mult mai larg, situaţia este similară în Franţa 
unde centralizarea puterii şi a vieţii sociale la Versailles conferă acestui loc valoarea unui tîrg- 
expoziție, cum spune Pierre Francastel, o valoare exemplară, dar înăbuşind alte note. Fundamentale 
rămîn solidaritățile cimentate de familie, de parohie, de casele nobiliare cu clientela lor, în timp ce 
solidaritatea inspirată de curte este temporară şi sub ameninţarea neprevăzutului.*! „Am observat cu 
uimire, scrie Del Chiaro, că la curtea lui nu se ştia ce este aceea un secret (de care depinde buna stare a 
guvernelor, atunci cînd este vorba de chestiuni de stat);” de cîte ori venea un curier cu ştiri importante, 
continua el, acestea se răspîndeau prin cîrciumi mai înainte să ajungă curierul la principe.” 
Consemnarea este semnificativă pentru precaritatea solidarităților create de paternalismul principelui. 

Dar solidaritățile îşi află, fie şi temporar, un sprijin temeinic în cultura elaborată la curtea 
princiară care se dovedeşte preocupată de conținutul şi semnificația modelului de umanitate chemat să 
cimenteze solidaritățile. Acest model a stăruit întotdeauna în atenția cărturarilor de la curțile princiare 
şi imperiale de pretutindeni; de aceea, el este capabil să ne introducă în partea cea mai subtilă şi 
delicată a imaginarului unei societăți. Ernst Robert Curtius remarcă faptul că după războaiele civile, în 
perioada cunoscută sub denumirea de Pax Augusta, toți împărații au dorit să fie omagiați nu numai ca 
soldați viteji, dar şi ca iubitori ai culturii; în topica panegiricului imperial, „împăratul e comandant de 
oşti, suveran şi poet în una şi aceeaşi persoană. „Fantoma imperială” a reapărut în Europa în epoca 
absolutismului, cînd suveranilor le-au fost atribuite merite şi calităţi care puteau să-i îndreptățească la 
dominarea lumii. Transmisă prin intermediul epopeelor care au glorificat pe Carol cel Mare cel care 
readusese în occident imperiul mutat în răsărit de Constantin cel Mare, atunci cînd acesta (după Dante) 
„ŞI fece greco” -, simbolistica hrănită de ideea imperială a înflorit la curtea lui Carol Quintul, a 
Elisabetei, regina Angliei, comparată cu Astreea, şi a monarhilor francezi, comparaţi cu Hercule.“ 
Apelul frecvent la Constantin cel Mare la curtea lui Brâncoveanu se datoreşte faptului că asocierea era 
la îndemîna oricărui autor de laude, mai bine sau mai rău plătite; de aceea, îl întîlnim în prefețe la cărți, 
în discursuri ținute în faţa principelui, în poezii emblematice. În Bucoavna de la Alba Iulia, din 1699, 
chipul împăratului bizantin marchează patronajul lui Brâncoveanu asupra acestei tipărituri, fără ca 
numele lui să mai fie menţionat undeva.“ Sunt, însă, cîteva referiri la Constantin cel Mare care ne fac 
să înţelegem că împăratul a avut un chip schimbător la curtea lui Brâncoveanu. 

Poziţii distincte apar cu claritate în discursurile pe care le-au ţinut la curte Antim Ivireanul şi fiul 
principelui, Ştefan. Cuvîntarea acestuia a fost tipărită în neogreacă la Bucureşti, în 1702, ca exemplu de 
desăvîrşită artă retorică; Del Chiaro scrie, de altfel, că discursul „serviva di esercizio e di motivo per 
far apparire il profitto fatto negli studi.”"* Dar nu avem de-a face cu un simplu efort de măiestrie 
oratorică. Demonstrînd că sfințenia nu este apanaj al celor care au părăsit lumea, fiul principelui 
argumentează că marele Constantin este un model întrucît a atins în lume acest grad suprem de 


“ Del Chiaro, op. cit., p. 38. 

4 Vezi Frances A. Yates, Astraea. The Imperial Theme in the Sixteenth Century, Routledge and Kegan Paul, 1975. 

45 Tipăritura a fost reeditată cu solide studii la Alba Iulia, 1988. 

4 Del Chiaro, op. cit., p. 52. Discursurile fiilor lui Brâncoveanu tipărite în greacă au fost traduse şi comentate de 
Constantin Erbiceanu în Patru cuvinte bisericeşti compuse în greceşte de Ştefan fiul lui Constantin Brâncoveanu, 1891. 

desăvîrşire şi adaugă : „cîți puternici ai lumii se pomenesc, cîți împărați se glorifică, toți îl urmează pe 
marele Constantin”. Aşadar, Constantin cel Mare era un model de umanitate întrucît făcuse un început, 
cum spune oratorul, trecuse de coloanele lui Hercule şi sanctificase puterea imperială. În schimb, 
Antim precizează că nu există posibilitate de conflict între puterea imperială şi cea ecleziastică, dînd 
drept exemplu pe însuşi împăratul bizantin care declarase în fața participanţilor la sinodul de la Niceea: 
„Voi în biserică, iar eu afară de biserică sînt pus de Dumnezeu episcop”. Cele două puteri se apleacă 
asupra unuia şi aceluiaşi domeniu, al existenţei umane, cu cele două laturi ale sale - lumea dinăuntru şi 
lumea din afară. Deţinătorul puterii politice, care se ocupă de cele din afară, este dator să exercite cu 
grijă dreptatea şi să fie el însuşi pildă de viaţă corectă. Iar pilda aceasta trebuie să aibă drept fundament 
smerenia, pentru că prin aceasta s-a dovedit mare Constantin: „se cuvenea ca un hirotonit întocmai cu 
apostolii să şază mai întîi la sfintele soboare, iar ca un smerit nu s-a arătat niciodată să şază, de nu vrea 
a şedea întîi toți părinţii, şi nu în scaun înalt, împărătesc, ci în scaun scund şi prost.”* În timp ce fiul 
principelui pune în evidență „începutul” făcut în istorie de Constantin, Antim susține că împăratul a 
fost mare prin smerenia lui. Cele două argumentări se referă la două laturi ale aceluiaşi domeniu - la 
cele dinăuntru şi cele din afară; ele nu abordează două domenii net deosebite - unul sacru şi altul 
profan. În culturile tradiționale, profanul nu are o existență de-sine-stătătoare, iar ceea ce apare în ochii 
istoricului contemporan ca „o retragere obsesivă din fața lumii materiale” este, în fond, un refuz de a 
accepta că profanul poate avea propria lui autonomie. “$ 

În acest sens, directorul Academiei domnești, Sevastos Kymenites, într-o cuvîntare ţinută în faţa 
principelui, relua afirmaţia lui Grigore Teologul că „meşteşugul meşteşugurilor şi ştiinţa ştiinţelor este 
ocîrmuirea celui mai schimbător şi mai viclean dintre fiinţe, omul,” precizînd că un stăpînitor are drept 
primă obligație „grija şi prevederea cu care este condus omul dinăuntru, adică omul cu suflet şi cu 
minte.” Acelaşi citat îl dăduse cărturarul grec şi în faţa lui Şerban Cantacuzino, cu care prilej precizase 
că ştiinţa ştiinţelor este aceea care se ocupă de omul schimbător, celelalte ştiinţe care se ocupă cu 
lucrurile care rămîn mereu în aceeași stare fiind uşor de dobîndit.”” Identificăm aici o clară ierarhizare a 
preocupărilor care nu încurajează cercetările asupra naturii ca obiect de-sine-stătător; în viziunea 
tradițională, natura face parte dintr-un ansamblu şi nu poate fi analizată separat de întreaga „fire.” 

Cele două poziţii, aceea a lui Ştefan Brâncoveanu şi a lui Antim, se limpezesc dacă le raportăm la 
apelul pe care l-au făcut la imaginea lui Constantin cel Mare cărturarii britanici din timpul Elisabetei. 
Întorcîndu-se spre biserica ortodoxă numai pentru că li se părea a fi o instituţie antipapală, apologeţii 
bisericii anglicane au dat o originală şi insolită interpretare tocmai prezenţei lui Constantin cel Mare la 
primul sinod de la Niceea. Scria episcopul Jewel în Defence of the Apology: „Nu dorim să facem 
plăcere principelui nostru cu vreo putere neobişnuită de noi inventată, ci doar îi dăm acea prerogativă şi 
începătorie pe care le-a avut dintotdeauna prin porunca şi cuvîntul lui Dumnezeu: adică să poarte grija 
de religia lui Dumnezeu, să facă legi pentru biserică, să asculte şi să rezolve, dacă îi sta în putință, 
chestiuni de credinţă sau să le încredinţeze celor învăţaţi, să trimită pe episcopi şi preoţi la îndatoririle 
lor şi să-i pedepsească pe cei care le încalcă... În acest chip a stat şi a judecat treburi ecleziastice marele 
Constantin”. Constantin devine aici primul împărat care a supus biserica sub autoritatea lui. Pasul 
următor l-a făcut John Foxe în cartea în care rememora martirii bisericii protestante din timpul lui 
„bloody Mary” şi unde amintea de „marele şi puternicul împărat Constantin, fiul Elenei, o englezoaică 
din ţara ta, preacreştină şi vestită regină Elisabeta.” În inițiala C din carte se află un portret al 
Elisabetei." 

Divergenţa română dintre curte şi mitropolie nu a mers atît de departe. Dar imaginea 
schimbătoare a lui Constantin cel Mare ne poate indica natura conflictului dintre principe şi mitropolit, 

precum şi direcția în care s-a îndreptat cultura curteană din acest răstimp. Aşa ne explicăm apelul la 
Donatio Constantini în favoarea primatului puterii ecleziastice, pe care îl întîlnim la Ilarion al 
Rîmnicului, ulterior depus. Putem avansa ideea că în timpul lui Brâncoveanu s-a format la curtea 
princiară o „republica literară”, o microcultură care şi-a asumat rolul de a da tonul în societatea 
româneasca şi care a format nucleul modelului cultural brâncovenesc. Preocuparea de a tipări cărți 
pentru înţelepciunea „din afară” - Pi/dele filosofeşti sau Floarea darurilor - se înscrie în această 
microcultură.” Curtea princiară nu respinge şi nici măcar nu contestă acţiunea puterii ecleziastice, atîta 
timp cît ea nu se amestecă în politică, dar justifică libera acţiune a puterii seculare în domeniul social- 
politic. Discursul lui Ştefan Brâncoveanu susține că prototipul modelelor de umanitate, al sfîntului, nu 
trebuie căutat numai în rîndul clericilor, ci şi al deţinătorilor puterii laice. Constantin este cu atît mai 
mare cu cît a ştiut să evite capcana în care au căzut mulţi dintre predecesorii lui. „Cei vechi numeau pe 
orice împărat tiran, scrie Ştefan Brâncoveanu, şi puţin cîte puţin a rămas denumirea pentru stăpînitorii 
nedrepți probabil pentru că fiind cei drepți foarte rari, un viciu atît de comun putea să ducă la o denu- 
mire comună. Greu este ca împăratul să nu devină tiran, cînd nu are pe cineva superior în preajmă.” 
Dar Constantin nu s-a lăsat amăgit de laude şi de patimile hrănite de putere: „ţi-ai astupat urechile ca 
un alt înțelept Odiseu la cîntarea cea atrăgătoare a sirenelor corupte.” Se poate observa, totodată, cum 
vechea idee bizantină, preluată din oglinzile principilor, anume că prima obligaţie a unui împărat este 
să fie un binefăcător, un „everghet”, se combină cu paternalismul promovat de politica absolutismului 
contemporan lui Brâncoveanu.” 

Interesant este faptul că dezbaterea are loc la curtea brâncovenească unde activitatea culturală este 
continuă şi intensă, fără să aibe pereche în curtea moldovenească, mai supusă vicisitudinilor; nici 
Miron Costin, nici Dimitrie Cantemir nu fac referire la imaginea împăratului Constantin, care nu apare 
nici măcar în discursul fictiv pe care-l ţine la ceasul morții Constantin Cantemir în viaţa scrisă de fiul 
lui. Discursul pare o „ars moriendi” recitată de un cavaler medieval. Demn de reținut este şi faptul că în 
critica pe care Constantin Cantacuzino o face „„monarhiei” papale se află o respingere a ideii că puterea 
trebuie concentrată într-o singură mînă, fie ea politică, fie ecleziastică.” La curtea brâncovenească, 
imaginea „bunului principe” este propusă colectivităţii ca un factor de coeziune în fața asalturilor date 
de forţe confesionale şi politice; argumentarea nu-şi culege datele din imediat, ci revine la principii. 

Modelul cultural inspirat şi dirijat de curtea brâncovenească nu a avut forța de iradiere a 
modelelor apărute în societățile aflate în plină expansiune, precum Franţa sau Anglia. Mijloacele 
principelui român şi contextul internațional în care se mişca el nu-i permiteau să impună ideile care-l 
ghidau sau formele pe care le iubea; el se află confruntat cu contrareforma şi expansionismul 
habsburgic, cu tensiunile din Istanbul, unde sultanii îşi pierd tronurile atunci cînd îi supără pe ieniceri şi 
unde dragomanii se strecoară între spiritul discreționar al Porții şi mişcările calculate ale diplomaților 
europeni, cu speranţa că pot lua locul domnului de la Bucureşti sau Iaşi, cu începutul decadenţei 
Poloniei care provoacă zguduiri în Sud-Estul european, cu apariţia unei noi forţe, în curs de rapidă 
afirmare, Rusia lui Petru cel Mare, cu tensiunile din republica imperială venețiană. În cărţile române 
sau greceşti tipărite în vremea sa se reflectă marile confruntări de idei din Istanbul cu referiri dese la 
Chiril Lukaris, şi din Kiev, cu referire la Petru Movilă; dinspre Veneţia vine o caldă adiere, dar cetatea 
se îndepărtează, după cum deducem din cronica lui Radu Greceanu în care Veneţia nu apare ca forță 
politică sau culturală, în schimb un loc important îi este acordat Lordului Paget, dar aflat în trecere. La 
Veneţia se duc, însă, tineri care învaţă pictura, aşa cum la Padova ajung bursieri ai domnului. Modelul 
românesc este un model de concentrare, repliat asupra valorilor verificate şi dornic să asimileze tot ceea 
ce nu contrazice sistemul tradițional de valori, dar nu vizează expansiunea spre care nu are posibilitatea 

să se îndrepte."* Umanismul civic care îi formează nucleul nu este un umanism ce are în centrul său 
omul fără să ştie ce capacitate are acest om, ci un umanism întemeiat pe latină şi greacă, pe studiul 
Antichității şi pe tot ceea ce a produs umanismul bizantin, prea puțin cunoscut, pînă astăzi, în 
Occident.” Acest umanism apărut mai înainte de căderea imperiului a pătruns prin filieră greacă în 
cultura română şi s-a îmbinat cu ideea de om transmisă de literatura patristică şi de mai noile culegeri 
de înţelepciune de origine orientală, unele dintre ele. Umanismul a propus un model de umanitate şi 
acest aspect îndreptăteşte caracterizarea curentului intelectual din ţările române ca un umanism, care nu 
poate fi redus numai la lectura lui Aristot şi a lui Cicero. Modelul de umanitate se detaşează din 
paginile umaniştilor români care şi-au desfăşurat activitatea datorită climatului pe care a ştiut să-l 
creeze Constantin Brâncoveanu. Formarea oamenilor „adevărați” a fost şi scopul umanismului italian: 
căci, afirmă Eugenio Garin, „educația umanistă nu înseamnă, aşa cum se crede îndeobşte, studiu 
gramatical şi retoric sie-însuşi suficient, ci formarea unei conştiinţe umane deschisă spre toate 
direcțiile, prin cunoaşterea temeinică istorică-critică a tradiției culturale. „Litterae” sînt tocmai mijlocul 
de a dilata personalitatea noastră dincolo de locul unei anume situaţii, pentru a o pune în contact cu 
experienţe exemplare din istoria oamenilor.” Cavalerul şi cărturarul s-au întîlnit în cultura română 
pentru a forma oameni capabili să înfrunte lăcomia şi cruzimea celor care deţineau, fie şi pentru cîteva 
luni, puterea şi care aveau să martirizeze pe distinsul principe român.“ 

Modelul elaborat în epoca brâncovenească nu a iradiat într-o Europă în care comunicarea era încă 
precară, iar clişeele mentale extrem de tenace; acest model apăruse într-o zonă ce părea dominată toată 
de semilună şi scufundată în „„rătăcirea schismatică.” Şi în secolul 18 filosofii occidentali aveau să se 
întrebe dacă „a fost Marele turc european.” ”’ Dar modelul a transmis cultură în zona în care a fost 
difuzat prin carte, mai ales, sau prin învățămînt, după cum mărturisesc cărturari din această parte a 
lumii. Interesant este că patriarhul Atanasie al Antiohiei laudă tocmai activitățile care formează baza 
modelului şi despre care vorbea Radu Greceanu: „multe şi mărețe clădiri şi zidiri, spre folosul şi 
binefacerea locuitorilor, în special licee şi şcoale de deosebite ştiinţe şi învățături - şcoli greceşti, 
slavoneşti şi româneşti şi pentru aceste limbi ați făcut şi tipografie.” Modelul cultural român nu a 
cunoscut iradierea modelelor francez sau englez; construit pe o bază economică redusă, supusă 
exigențelor haotice ale Porții otomane, modelul a inspirat oameni de cultură din Balcani şi Orientul 
apropiat. Este, aşadar, cu putinţă să vorbim despre o iradiere sud-est europeană a modelului român, aşa 
cum trebuie să ținem seama de aceste modele de concentrare atunci cînd refacem cultura europeană în 
totalitatea ei.% 

În timp, modelul a iradiat după ce martirajul principelui a revenit în conştiinţa publică românească şi 
după ce cercetarea trecutului nostru a făcut progrese, în perioada interbelică, prin lucrările lui Balş şi 
ale lui G. M. Cantacuzino, prin exegezele competente ale lui Nicolae Cartojan. Descoperirea 
osemintelor voievodului în 1932 şi omagierea din 1934, cînd reînhumarea osemintelor s-a făcut cu 
deosebită pompă,“! au readus în conştiinţe pilda unui mare voievod. Dar încă din 1914, Nicolae Iorga îl 

“0 Este ceea ce am sustinut în studiul nostru Structure et rayonnement des modeles culturels dans l’Europe du Sud- 
Est, în Mélanges Robert Mandrou, Paris, Presses Universitaires de France, 1985, p. 537-542. 

6l Vezi Antonie Plămădeală, Contribuții istorice privind perioada 1918-1939, Sibiu, 1987, p. 32-34, şi capitolul 
despre Brâncoveanu din lucrarea Sfinți români şi apărători ai legii strămoşeşti, Bucureşti, 1987. 


prezentase pe principe ca pe un exemplu, în preajma marii încleştări care avea să împlinească unirea 
tuturor românilor: „Domn autonom în ţara lui, înconjurat cu prestigiu superior al cesarilor 
constantinopolitani ai lui Constantin cel Mare, în întreaga lume a Orientului, aceasta a fost situația lui 
Constantin Vodă Brâncoveanu.” Marele istoric avea să revină la acest moment pe care avea să-l 
înfățişeze în sinteza sa de istoria românilor ca epoca „monarhiei culturale” cu valoare, deci, exemplară, 
iar în 1934, cînd direcţii sumbre se profilau în Europa, lorga avea să vorbească despre „valoarea 
națională a lui Constantin Vodă Brâncoveanu” şi să reliefeze „partea din sufletul nostru pe care el a 
întrupat-o, expresia de românism care se înfătişează printr-însul.”“ Mai mult, epoca plămădise un stil 
la care arhitectul Ion Mincu recomanda să revină arta românească contemporană; ca exemplu de 
frumuseţe rezultată, mai ales, din armonia formelor, el realiza „Bufetul” de la Şosea în 1891. După el, 
orientarea a mers fie în această direcție, fie spre arhitectura rurală. Dar, observa pertinent G. M. 
Cantacuzino stilul autohton nu trebuia căutat nici într-un trecut apropiat şi nici nu trebuia inspirat de 
„semănătorismul romantic şi demagog care îşi continua ravagiile. «Bisericuța din Răzoare» a rămas cea 
mai reprezentativă expresie spirituală a trecutului românesc!” Împotriva acestor tendințe nefaste, 
rafinatul arhitect recomanda o întoarcere spre sursele chiar îndepărtate ale civilizației româneşti, cele 
puse în lumină de Vasile Pârvan, şi se oprea la arta brâncovenească, căreia i-a consacrat pagini ce 
trădează o subtilă înțelegere a legăturii dintre arta şi mentalitatea epocii: „Arta brâncovenească este 
pentru noi semnul că există undeva în lumea formelor şi a ideilor o ţară a Făgăduinței unde se vor 
realiza însuşirile noastre artistice dintre care atîtea dorm încă în somnul lor letargic cum dorm în 
munţii, încă nespintecaţi, în somnul lor inform coloanele viitoarelor peristiluri, ce-şi vor arunca umbra 
pe pămîntul ţării noastre. Epoca brâncovenească este o platformă de unde aspiraţia îşi poate lua zborul; 
epoca brâncovenească conţine în spiritul legilor sale un program de realizări pentru mai multe secole. 
Cînd analizăm operele acestei epoci de izbînzi şi aruncăm pe urmă o privire asupra secolelor 
premergătoare, vedem îndată că perioada brâncovenească este aceea în care sufletul românesc a intrat 
în stăpîninea posibilităților sale creatoare. De aceea domnia brâncovenească este mai mult decît un 
simplu capitol al evoluției noastre; ea începe o era nouă în care mai trăim, ea înseamnă începutul 
maturității noastre artistice.” G. M. Cantacuzino s-a oprit, de aceea, îndelung în faţa palatului de la 
Mogoşoaia, „cea mai frumoasă locuință românească.” Semnificativ este şi faptul că, în timp ce pentru 
expoziția internațională de la Paris din 1867 fusese ales drept motiv artistic reprezentativ Curtea de 
Argeş, biserica lui Neagoe, la expoziția internațională tot de la Paris din 1889 pavilionul românesc 
oferea vizitatorilor o probă de stil brâncovenesc, reproducerea acestui pavilion putînd fi privită şi azi la 
„Bufetul” de la Şosea. Tot astfel, atunci, cînd în „The Cathedral of Learning”, în sălile de la intrarea în 
universitatea din Pittsburgh a trebuit să fie decorată sala rezervată României, a fost ales un mozaic ce 
reproduce marea frescă voievodală de la Hurez şi care poate fi contemplată şi azi în clădirea de peste 
ocean. 

Conţinutul modelului brâncovenesc a fost legat de timp, aşa cum se întîmplă cu toate modelele, 
dar el a supravieţuit prin partea cea mai nobilă a oricărui model, prin formele artistice, şi a conturat un 
stil. Ceea ce menţine acest stil în adîncul conştiinţei româneşti este, fără îndoială, sacrificiul marelui 
voevod care a dat perenitate operei sale. Spune, într-un loc Radu Greceanu: „Iar luminatul domn, între 
toate valurile ce de către turci avea, necontenit iubind a înfrumuseța în tot felul curtea cea domnească, 
între altele au făcut şi slomnul cel de cartele domneşti din Bucureşti de piatră din temelie.” În ciuda 
suspiciunilor şi a stupidităţii care amplificau povara treburilor curente, principele a acoperit vechile 
ctitorii într-o hlamidă de frumuseţe şi a presărat propriile sale ctitorii pe drumul pe care-l făcea adesea, 
itinerar al culturii şi al aspiraţiei care biruie suspiciunea şi stupiditatea. „Dacă domnia lui, scrie inspirat 





“ Nicolae Iorga, Valoarea politică a lui Constantin Brâncoveanu, Vălenii de Munte, 1914. 
SN. Iorga, Sfaturi pe întunerec, Edit. Militară, 1976, p. 25. 

6 G. M. Cantacuzino, Izvoare şi popasuri, Edit. Eminescu, 1977. p. 416. 

65 G. M. Cantacuzino, op. cit., p. 143. 

6&6 Radu Greceanu, op. cit., p. 206. 


G. M. Cantacuzino, n-a fost decît un lung joc periculos, ce-şi încerca norocul în mijlocul vicleniilor 
lăuntrice şi mişeliilor exterioare, joc care n-a încetat a fi o singură clipă o sfidare a soartei care trebuia 
să se răzbune crunt în urmă, arta brâncovenească nu trădează o clipă lunga suferință a mîndrului boier... 
Epoca lui Constantin Brâncoveanu, judecată după operele lăsate, este singura epocă de destindere, în 
care un suris vioi şi optimist a luminat faţa trudită a neamului nostru.” 


SG. M. Cantacuzino, op. cit., p. 128-129, 197. 


Constantin Brâncoveanu şi cronistica epocii sale 


Aurora Ilieş 


Grija de a nu lăsa să piară în uitare faptele şi viețile domnilor înaintaşi a existat şi la românii de la 
sud de Carpaţi, dar istoriografia munteană se deosebeşte mult de cea a Moldovei prin puţinătatea 
datelor privind perioada de închegare a țării. Sumarele anale slavone care le-au consemnat n-au mai 
ajuns însă pînă la noi ca scrieri de-sine-stătătoare şi nici în forma lor inițială. Acel laconic letopiseţ 
pentru veacul de început al statului feudal nu sporeşte în conţinut nici măcar în secolul al XV-lea şi 
prea puţin în cel de al XVI-lea. Tot ce s-a conservat şi se cunoaşte astăzi provine din cronici mult 
mai târzii. 

Facţiunile boiereşti rivale, Cantacuzinii şi Bălenii, din vremea statului nobiliar al celei de-a 
doua jumătăţi a secolului al XVII-lea din Țara Românească, au beneficiat fiecare în parte de 
condeiul a cîte unui „istoriograf” mai mult sau mai puţin înzestrat, care prin alcătuirile sale le slujea 
țelurile politice, lăuda domniile care le erau favorabile şi înfiera pe boierii adversari şi pe voievozii 
ce-i ocroteau pe duşmani. Istorisirea acestora trebuia să capete un început, să fie strîns legată de 
istoria pămîntului românesc. În consecință, ei s-au văzut siliți să apeleze la cronica ţării. Această 
cronică, întocmită după părerea unor cercetători în vremea lui Matei Basarab,' iar după alţii, în 
primele decenii ale celei de-a doua jumătăţi a veacului al XVI-lea, cînd s-a alcătuit şi introducerea 
despre Negru-vodă,” a compilat tot ce se mai păstra pînă atunci cu privire la istoria ţării şi anume 
acele sumare anale traduse din limba slavonă, iar pentru completarea unor lipsuri s-a recurs la tot 
felul de scrieri: legende, inscripții, cronici de-sine-stătătoare sau cronici străine (Viaţa sfîntului 
Nifor, Cronica Buzeştilor, poema lui Stavrinos, Cronica lui Matei al Mirelor şi în cele din urmă cea 
a lui Matei Basarab). Acestea adunate la un loc, ordonate cronologic, trebuiau să prezinte o 
succesiune şi oarecare cursivitate, conturînd uneori o imagine palidă a evenimentelor petrecute în 
veacurile precedente. La această compilație s-au adăugat în cursul celei de a doua jumătăţi a 
secolului al XVII-lea (cam după 1660) evenimentele clădite pe rivalitățile celor două facțiuni 
amintite mai înainte. 

În atare împrejurări au luat ființă şi au ajuns pînă la noi în copii manuscrise Istoria Țării 
Româneşti de cînd au descălecat pravoslavnicii creştini (1290- 1690), numită de istoricii din zilele 
noastre Letopiseţul Cantacuzinesc” şi Istoriile domnilor Țării Româneşti (1290-1728), de vornicul 
Radu Popescu.* Cea dintii favorabilă Cantacuzinilor, iar cea de a doua favorabilă facțiunii 
Bălenilor. Potrivit părerilor unor cercetători partea de început a I/storiilor pînă la 1688 n-ar aparţine 





! P, P, Panaitescu, Începuturile istoriografiei în Țara Românească, în „Studii şi materiale de istorie medie”, vol. 
V, Bucureşti, 1962, p. 205 şi urm.; idem, Contribuţii la istoria culturii româneşti, Bucureşti, 1971, 398 p.; cf. şi 
descoperirea în Liban a unei Istorii a Țării Româneşti, în limba arabă, publicată de Virgil Cândea: Letopiseţul Țării 
Româneşti (1292-1664), versiunea arabă a lui Macarie Zaim, în „Studii”, tom. 23 (1970), nr. 4, p. 673- 693. Această 
cronică produce unele nedumeriri care n-au fost încă elucidate. 

? Ştefan Andreescu, Considerations sur la date de la premiere chronique de Valachie, în „Revue Roumaine 
d'Histoire”, XII, 1973, nr. 2, p. 361-373, cu argumentaţia solidă că în analele slavone era cuprins şi descălecatul lui 
Negru-vodă. 

? Istoria Țării Româneşti 1290-1690 sau Letopiseţul Cantacuzinesc, ediţie critică întocmită de C. Grecescu şi D. 
Simonescu, Bucureşti, 1960, 251 p. N. Iorga o atribuie logofătului Stoica Ludescu în Cronicele muntene întiiul 
memoriu. Cronicele din secolul al XVII-lea, extras din Analele Academiei Române, Mem, sect. Ist., s. I, t. XXI, 
Bucureşti, 1899, p. 23-24. 

* Radu Popescu vornicul, Istoriile domnilor Țării Româneşti, ediţie critică de Const. Grecescu, studiu 
introductiv de Eugen Stănescu, notă asupra ediţiei de Dan Simonescu, Bucureşti, 1963, 338 p.; Izvoarele narative ale 
Țării Româneşti s-au mai bucurat de o ediţie cu titlul: Cronicari munteni, îngrijită de Mihail Gregorian, studiul 
introductiv de Eugen Stănescu, vol I şi II, Bucureşti, 1961; cf şi Constantin Giurescu, Contribuțiuni la studiul 
cronicelor muntene, Bucureşti, 1906, p. 37, 120. 


vornicului Radu Popescu, ci unui anonim, de aceea ea a fost numită Cronica Bălenilor.” Nicolae 
Iorga atribuie această parte lui Constantin căpitanul Filipescu.€ 

Din confruntarea între facțiunile boiereşti au rămas victorioşi în cele din urmă Cantacuzinii, 
prin înălţarea la tron a lui Şerban-vodă (1678-1688). Desigur că Letopiseţul Cantacuzinesc putea 
circula în voie în vremea acestui domn, dar nu şi Istoriile, care au trebuit să fie tăinuite. Poate că şi 
Şerban vodă proiecta o istorie a stăpînirii sale, potrivit veleităților de mare cîrmuitor, descendent al 
bazileilor Bizanțului, erijat în eliberator al popoarelor creştine îngenuncheate sub stăpînire otomană, 
aşa cum îi infătişează Neculce: „Şerban-vodă avea bună nădejde că va dezbate toată creştinătatea 
din Țarigrad încoace de supt mîna turcilor... gîndul şi gătirea lui Şerban-vodă era să fie el împărat în 
Țarigrad.” N-a mai apucat însă să-şi vadă realizate aceste gînduri măreţe în zbuciumata sa domnie, 
încolțită şi de primejdia expansiunii imperialilor.S 

Odată cu ridicarea în scaun a lui Constantin Brâncoveanu (1688-1714), se produce sub 
oblăduirea sa acel răgaz de peste un sfert de secol atît de necesar creaţiilor de ordin spiritual, răgaz 
oferit de altfel şi de ambianța externă, dar vegheat de grija voievodului de a-şi păzi ţara de invazii 
străine sau de participări militare în folosul altora.” 

Gloria la care năzuieşte Brâncoveanu - întocmai ca înaintaşul Neagoe-vodă - nu este cea a 
armelor, ci a ctitoririi operelor culturale; ele vor conferi Ţării Româneşti un covîrşitor prestigiu. 
Toate acestea aveau menirea să împlinească în Ţara Românească formula Renaşterii despre rolul 
domnului, care se ridică deasupra boierimii prin aureola creațiilor artistice şi culturale ale stăpînirii 
sale. 

Dar prestigiul de care se bucura Brâncoveanu îl împărțea totuşi cu cîteva familii mari 
boiereşti, mai ales cu unchii săi, cu învățatul stolnic Constantin Cantacuzino şi cu fratele acestuia, 
Mihai spătarul. Aceşti doi frați îl înălțaseră în scaun pe Constantin vodă. Stolnicul conducea politica 
externă şi supraveghea corespondenţa diplomatică, purtînd o corespondenţă proprie, în special cu 
țarul Petru I," şi avea agenţii săi fără controlul domnului, care îi îngăduia să acţioneze după bunul 
său plac, în calitate de eminenţă cenuşie a tronului. Celălalt frate, Mihai, în dregătoria de mare 
spătar, avea conducerea oştirii. 

În condiţiile patronajului cultural domnesc se impunea de la sine alcătuirea unei cronici 





5 P, P. Panaitescu, Începuturile istoriografiei... p. 195-255; Al. Piru, Istoria literaturii române de la începuturi 
pînă azi, Bucureşti, 1981, p. 21; cf. şi Dumitru Velciu, Cronicarul Radu Popescu, Bucureşti, 1987, p. 127 şi urm., care 
combate cu argumente solide această părere. 

* Constantin căpitanul Filipescu, Istoriile domnilor Țării Româneşti, cuprinzînd istoria munteană de la început 
pînă la 1688, compilate şi alcătuite de..., publicate din nou de N. Iorga, Bucureşti, 1902, XXXIX + 228 p. + errata + 6 
pl.; idem, Cronicele muntene..., p. 338-361. 

7 Ion Neculce, Opere. Letopiseţul Țării Moldovei şi O samă de cuvinte, ediţie critică şi studiu introductiv de 
Gabriel Ştrempel, Bucureşti, 1982, p. 295. 

* Virgil Zaborovschi, Politica externă a celor trei principate, Țara Românească, Transilvania şi Moldova de la 
asediul Vienei (1683) pînă la moartea lui Şerban Cantacuzino şi suirea pe tron a lui Constantin Brâncoveanu (1688), 
Bucureşti, 1925, p. 135 şi urm.; Paul Cernovodeanu, Bucarest, important centre potitique du sud-est européen à la fin 
du XVII-e siècle et au commencement du XVIII-e siècle, în „Revue des études sud-est europeenes”, IV (1966), nr. 1-2, 
p. 148- 149; FI. Constantiniu, De la Mihai Viteazul la Fanarioţi. Observaţii asupra politicii externe româneşti, în 
„Studii şi materiale de istorie medie”, vol. VIII, Bucureşti, 1975, p. 132- 133. 

” Radu logofătul Greceanu, Istoria domniei lui Constantin Basarab Brâncoveanu voievod, ediţie critică şi studiu 
introductiv de Aurora Ilieş, Bucureşti, 1970, p. 106, 168-169. Brâncoveanu a ştiut să-şi ferească populaţia de 
apăsătoarele obligaţii faţă de Poartă (provizii, construcții de cetăţi etc.) prin convertirea lor în bani. 

10 Antonio Maria Del Chiaro, Istoria delle moderne rivoluzioni della Valachia (ed. N. Iorga), Bucureşti, 1914, p. 
157. El spune că toţi secretarii lui Brâncoveanu erau puşi sub ordinele stolnicului Constantin Cantacuzino, care dirija 
corespondența externă. Cf. şi Călători străini despre țările române, vol. VIII, îngrijit de Maria Holban, Maria Matilda 
Alexandrescu Dersca-Bulgaru şi Paul Cernovodeanu, Bucureşti, 1983, p. 386-387; A. A. Stourdza, Constantin 
Brancovan, prince de Valachie, 1688-1714, tome III, Paris, 1915, 302 p.; L. E. Semenova, Din istoria relaţiilor 
româno-ruse de la sfirşitul sec. XVII - începutul sec. XVIII, în „Analele româno-sovietice”, Istorie, XIII (1959), nr. 2, p. 
109- 133; idem, Stabilirea legăturilor diplomatice permanente între Țara Românească şi Rusia la sfirşitul sec. XVII şi 
începutul sec. XVIII, în „Romanoslavica”, V (1962), Istorie, p. 29-51; C. Şerban, Legăturile stolnicului Constantin 
Cantacuzino cu Rusia, în „Studii şi articole de istorie”, II, publ. a Soc. de ştiinţe istorice, 1957, p. 237-254, idem, 
Contribuţii la repertoriul corespondenţei stolnicului Constantin Cantacuzino, în „Studii”, XIX (1966), nr. 4, p. 683- 
705, şi Virgil Cândea, Stolnicul Constantin Cantacuzino, omul politic, umanistul (I), ibidem, p. 660-661. 





oficiale,!! care să reprezinte nu numai o manifestare culturală, dar în același timp şi un instrument 
politic. 

Brâncoveanu nu se mai putea mulțumi cu un oarecare logofeţel de cancelarie pentru a realiza 
acest deziderat. De altfel cronica sa trebuia să se desprindă de letopiseţul ţării (Letopiseţul 
Cantacuzinesc); el nu corespundea în nici un fel năzuințelor brâncovenești, letopiseţ „netocmit, 
încurcat şi scurt,” cum se exprimă nemulțumit unchiul său, învățatul stolnic Constantin 
Cantacuzino, care lucra încă din vremea lui Şerban vodă la istoria începuturilor ţării.” Rezultatele 
remarcabile la care ajunsese stolnicul, prin cercetarea izvoarelor fie antice, fie ale umaniştilor în 
limbile latină sau greacă bizantină, asupra antichităţii, au stimulat probabil şi pe nepotul său şi 
domnul țării să apeleze la condeiul unui cărturar stăpîn pe o cultură clasică, cu deosebite calități de 
elenist vestit în epocă: Radu logofătul Greceanu. 

Erau pe atunci doi frați Radu şi Şerban Greceanu, a căror operă este strîns legată de activitatea 
culturală a lui Brâncoveanu. Nu erau boieri mari, erau fiii unui modest stăpîn de pămînt din satul 
Greci al vechiului judeţ Vlașca." Ei n-au ocupat ranguri înalte în ierarhia boierească a vremii, 
Radu a rămas toată viaţa lui simplu logofăt. Nu cunoaştem unde şi-au făcut studiile cei doi fraţi. Şi 
unul şi celălalt sînt cunoscuţi ca oameni de condei încă din domnia lui Şerban vodă Cantacuzino, 
unchiul şi predecesorul lui Brâncoveanu, în vremea căruia traduc în limba română, sub conducerea 
stolnicului Constantin Cantacuzino, Biblia (1688). Tot împreună traduc din grecește 
Mărgăritarele, atribuite lui loan Hrisostomul, iar Radu logofătul a dat singur traducerea 
Mărturisirii ortodoxe" a lui Petru Movilă. Apoi trudeşte timp mai îndelungat la tipărirea 
Mineelor,!! care văd lumina tiparului în 1699. Activitatea poetică a logofătului Radu ne este 
cunoscută din dedicaţiile versificate la stema ţării, aşezate în fruntea tipăriturilor brâncovenești. "5 
Mai traduce în stihuri şi tot din greceşte Povestea de jale, închinată memoriei lui Constantin 
Cantacuzino postelnicul, ucis în 1663, la porunca lui Grigore I Ghica." 

Rodnica activitate desfăşurată de logofătul Radu îl recomanda cu prisosință să înfăptuiască 
opera laică închinată voievodului şi anume istoria acestei domnii. 

Cronicarul brâncovenesc n-a pornit să scrie istoria sa chiar din primul an al domniei, căci 
împrejurările nu o îngăduiau.” Abia după victoria de la Zărneşti (1690) asupra imperialilor”! ŞI 





ll Istoria domniei lui Brâncoveanu nu continua cronica ţării, căci autorul spune: „De vreme ce ale altor domni 
vieţi şi istorii mai denainte întru neuitare de alţii au rămas la letopiseţul țării..., iar noi de aicea începem viața acestuiaş 
(a lui Brâncoveanu), care mai sus am zis, cum şi în ce chip s-au rădicat şi domnia au luat” (Radu logofătul Greceanu, 
Istoria..., ed. cit., p. 54). 

12 Constantin Cantacuzino stolnicul, Istoria Țării Româneşti, în Cronicari munteni, ed. îngr. de M. Gregorian, 
studiu introductiv de Eugen Stănescu, vol. I, Bucureşti, 1961, p. 5, iar la p. 8, stolnicul spune din nou că letopiseţul țării 
este „scurt, întunecat şi fără orînduială”. 

15 C, Filitti, Cine erau frații cărturari Radu şi Şerban Greceanu, extras din „Revista istorică română”, IV 
(1934), p. 7; tot el spune că pînă la tratatul de la Adrianopol, judeţul Vlaşca se întindea pînă la Găeşti, unde era chiar 
reşedinţa, ibidem. Cel care semnalează pentru prima oară numele fraţilor cărturari după moşia Greci este I. lonaşcu, în 
Biserici, chipuri şi documente din Olt, Craiova, 1934, p. 268-269, cf. şi P. V. Năsturel, Biserica Stavropoleos din 
Bucureşti, 1906, p. 24-25. 

14 Virgil Cândea, în studiul Semnificația unui act de cultură feudală, publicat în „Studii”, XVI (1963), nr. 3, p. 

” Primii ani ai domniei lui Brâncoveanu nu oferă condiții începerii unei astfel de opere. Frămîntările externe şi 
interne se potolesc abia după 1693. Presiunile exercitate asupra Ţării Româneşti de Austria prin cuceririle sale în 
Europa de mijloc şi pătrunderea trupelor ei pe pămînt românesc îl determină pe Brâncoveanu să provoace o invazie 


după ce au fost lichidaţi boierii vrăjmaşi, Staico Merişanul (Bucşanu) şi complicii săi (1693), 
Greceanu s-a putut aşterne la scris, povestirea primilor ani făcîndu-se din memorie. 

Apoi sînt notate an de an faptele ce păreau domnului memorabile. La împlinirea a zece ani de 
stăpînire, Radu logofătul compune o predoslovie (de fapt o dedicație) pe care o aşează în fruntea 
celor 43 de capitole scrise pentru acest răstimp. În această dedicație, Greceanu elogiază originea 
strălucită a domnului „care despre tată din Basarabi să trage, iară de cătră mumă din neam 
împărătesc, din prea fericitul Ioan Cantacuzino.” Mai sînt lăudate virtuțile sale politice 
„blîndeţea” de care dă dovadă, precum şi activitatea culturală şi constructivă: „case dumnezeeşti 
multe den temelii ai rădicat... altele cu ziduri ai înnoit şi ai întemeiat... cît poci zice că mai nici o 
mănăstire... n-au rămas neîntărită... nu numai aicea în țară, ci şi prentr-alte ţări striine, prin limbi 
păgîne, biserici creştineşti ai făcut... şi cărți multe bisericeşti... cu cheltuiala mării tale s-au tipărit... 
şi şcoale de învățături elineşti şi sloveneşti măria ta ai făcut.”% 

Sumarele ştiri ce răzbat în cronica oficială aruncă o lumină plăpîndă asupra vastei şi rodnicei 
activități culturale şi constructive susținută generos de domnul Țării Româneşti. Ele trebuie 
completate cu alte izvoare pentru a da cu adevărat măsura realizărilor brâncovenești. 

Această primă parte a cronicii mai sărbătorea un eveniment - numirea pe viață a lui 
Brâncoveanu în scaunul țării.” 

Autorul continuă scrierea sa oficială pînă în 1707, cînd izbucneşte un conflict - cu rădăcini 
mai adînci - între domn şi Cantacuzini, în privința exercitării puterii şi a avantajelor materiale la 
care aspirau şi Cantacuzinii.’ În aceste împrejurări Mihai Cantacuzino a fost destituit din 
dregătoria de mare spătar.” În cele din urmă se ajunge la un compromis politic, domnul fiind nevoit 
să cedeze în faţa puterii Cantacuzinilor, iar aceştia, prin alți membri ai familiei lor, au păstrat poziții 
importante în conducerea ţării.“ În sprijinul lor a intervenit mai ales ţarul Petru I al Rusiei.” Dar 
animozităţile au rămas vii şi Brâncoveanu a considerat că Radu logofătul nu trebuie să arate nici o 
îngăduință față de adversari. 

În consecință, în acel an 1707, Greceanu primeşte ordin să refacă toată partea cronicii 
cuprinzînd perioada 1700- 1707 şi să dezvăluie crudul adevăr. Aşadar pentru această parte există 
două redacţii, una moderată şi prudentă, cealaltă care destăinuie toate uneltirile ţinute secrete pînă 
atunci. Între altele ne este arătat complotul pus la cale de boierii potrivnici care vizau răsturnarea 
domnului în 1700; printre complotişti: Dumitraşco paharnicul Corbeanu, Constantin Ştirbei vel 

clucer, Radu clucerul Popescu (cronicarul) şi alţii,” apoi intrigile dragomanului Alexandru 
Mavrocordat Exaporitul şi ale unor demnitari ai Porții pentru chemarea lui Brâncoveanu la 
Adrianopol 1703, Exaporitul vizînd tronul Ţării Româneşti pentru fiul său Nicolae,” iar în 1704 
tentativa lui Toma Cantacuzino, agentul domnului la Țarigrad, de a înlătura pe Constantin vodă 
„întrîndu-i în cap fumuri şi fandasii dă domnie.” 

Cronicarul îşi continuă opera şi după remanierea ei, urmărind evenimentele an de an. Această 
a treia parte scrisă într-o singură redacție se apropie, ca ton şi vehemenţă de limbaj la adresa 
vrăjmaşilor, de partea refăcută în 1707, mai ales în descrierea evenimentelor pricinuite de războiul 
ruso-turc din 1711 şi urmările acestora, cînd Cantacuzinii şi mitropolitul Antim Ivireanu voiau ca 
țara să se ridice împotriva turcilor, dar Brâncoveanu se opune, adoptînd o atitudine rezervată şi 
prudentă." Această divergență de vederi în politica externă, grefată pe gravele neînţelegeri 
existente de multă vreme între familiile Brâncovenilor şi ale Cantacuzinilor a adus ruptura 
definitivă între ei. Rezultatul a fost în cele din urmă că domnul şi toți fiii săi au pierit ucişi la 
Constantinopol. Deşi Toma Cantacuzino, nepotul Cantacuzinilor, a trecut de partea ţarului Petru cel 
Mare cu ştirea acestora, datorită jalbelor şi pungilor de bani trimise la Poartă de vrăjmaşi, 
principalul vinovat a fost considerat Brâncoveanu, care se opusese. 

Ultima filă a cronicii, după care condeiul cade din mîna logofătului Radu Greceanu, lasă o 
impresie tragică prin ceea ce nu spune. Întors dintr-o călătorie la palatele sale de la Potlogi şi 
Mogoşoaia, domnul „au intrat cu fericire în scaunul Bucureştilor,” după care nu mai urmează 
nimic. Cîteva săptămîni mai tîrziu trimisul turcilor soseşte la Bucureşti pentru a mazili şi a duce la 
moarte pe Brâncoveanu şi pe toți fiii săi. 

O dată cu pieirea lui Constantin-vodă nu se mai ştie nimic nici despre Radu Greceanu. Este 
posibil să fi împărtăşit şi el aceeaşi tristă soartă a familiei şi a oamenilor de încredere ai domnului: 
întemnițarea apoi surghiunul în Asia Mică la Kiitaya.”” Nu este exclus ca el să-şi fi sfîrşit zilele în 
exil. 

Pe lîngă scrierea oficială a lui Radu Greceanu se mai păstrează din acea epocă o alta, 
neoficială, datorată probabil unui boier al lui Brâncoveanu. El consacra domnului aproape în 
totalitate paginile cronicii sale. 

Cronica neoficială, cunoscută şi sub numele de Anonimul brâncovenesc,“ numită de N. Iorga 
Memoriile lui Radu Popescu,” paternitate contestată de Constantin Giurescu, a mai suscitat şi alte 
atribuiri.* Recent, cercetătorul Dumitru Velciu propune ca autor pe Constantin postelnicul 
Strîmbeanu. 

Doar aceste două cronici (a logofătului Radu Greceanu şi Anonimul brâncovenesc) pot fi 
considerate reprezentative pentru domnia lui Brâncoveanu şi sînt de altfel singurele alcătuite în 
această epocă. Ele servesc ca izvoare de bază în cercetarea înfăptuirilor din lunga domnie a lui 
Constantin vodă şi în acelaşi timp, aşezate alături, ne înlesnesc analizarea ideilor politice şi sociale 

ce călăuzesc pe voievod şi pe autorii lor, completîndu-se una pe cealaltă. 

Anonimul judecă stăpînirea din punct de vedere boieresc, pe cînd Greceanu o justifică din 
punct de vedere domnesc. În cea oficială Radu logofătul este obligat să înregistreze întocmai 
părerile dictate de interesele domnului. Brâncoveanu se sileşte să dovedească buna „chivernisire a 
pămîntului” (a țării) şi grija nemăsurată a stăpînirii pentru norod. 

Scrisă spre lauda domnului, dar ca o cronică neoficială, deci cu posibilități de a consemna 
evenimentele fără constrîngere, de pe poziții boiereşti cu aprecieri ce nu puteau figura într-o scriere 
poruncită de stăpînire, ea reflectă atitudinea acestei clase şi ideile epocii sale. 

Dedicaţia (predoslovia), aşezată în fruntea cronicii închinate lui Brâncoveanu de logofătul 
Radu, prezintă chintesenţa a tot ce putea el etala, ca filosofie şi istorie, în fața domniei.” Se citează 
nu numai nume ale Vechiului Testament sau părinţi ai bisericii ortodoxe: proorocul David, Grigore 
Teologul sau Ioan Gură de Aur, dar şi filosofi ai Eladei: Platon, Democrit, Aristotel, Diogene şi 
oratorul Demostene. Istoria Imperiului de Răsărit (Bizanțul) îi este cunoscută. Ni se vorbeşte de 
Constantin cel Mare, de Iustinian şi de loan Cantacuzino, ca să poată sublinia ascendenţa strălucită 
a lui Brâncoveanu.“ 

Concep-ia religioasă prevalează în gîndirea stăpînirii. Domnul este, fără tăgadă, alesul 
divinității pe pămînt, iar Greceanu se face ecoul acestei gîndiri în cronică: „dumnezeiasca pronie 
alesu-te-au din mila sa stăpînitor.”*; întocmai ca formula introductivă a hrisoavelor cancelariei 
domneşti: „din mila lui Dumnezeu...” 

Domnul trebuie să se identifice cu ţara nu numai pentru că este alesul providenței, ci 
reprezintă însăşi voința acestei providențe pe pămînt, deci este dator să se conformeze şi să se 
confunde cu interesele ţării, să jertfească totul pentru salvarea ei: „toate spre binele şi folosul de 
obşte (general) uitîndu-se.”* 

Anonimul brâncovenesc nu spune nicăieri că domnul este alesul dumnezeirii, pentru el este 
alesul boierimii. Aşadar sînt în opoziție două concepții diferite. Virfurile conducătoare ale statului 
nobiliar nu acordă deloc valoare formulei că voievodul este unsul lui Dumnezeu pe pămînt, în 
schimb domnul, în scrierea oficială, caută să impună acest crez cu orice preţ. 

Deşi Greceanu recunoaşte că Brâncoveanu a fost alesul obştii (de fapt al boierimii), alegerea 
s-a făcut pentru că puterea cerească a veghiat, îndemnînd norodul să-i încunune cu demnitatea 
supremă: „din dumnezeescul năstav (îndemn) împingîndu-se toată ţara, toată boierimea, l-au pus a 
fi domn şi stăpîn.” 

Ceea ce numai printre rînduri putem desluşi uneori la Greceanu, ne face să înțelegem pe 
deplin Anonimul. Acesta din urmă apare de la început ca un duşman neîmpăcat al Cantacuzinilor, 
pe care îi „încondeiază” cu epitetul de „Şeităneşti,” adică fiii dracului, de la turcescul „„şeitan” = 
drac. El cunoaşte situația politică a lui Brâncoveanu, dependentă (mai ales la începutul domniei) de 
voința şi hotărîrile fraților Cantacuzino (Mihai spătarul şi Constantin stolnicul): „atunci (la urcarea 
pe tron) ar fi fost primejdie şi rea pagubă Şeităneştilor,"% dacă s-ar fi ales alt domn, pentru că 
Brâncoveanu i-a lăsat să acționeze după voia lor. 

Părerile Anonimului în privința modului cum ar trebui cîrmuită țara se desprind din 
comentariul său şi satisfacția cu care înregistrează neacceptarea la Viena a unora din cererile soliei 
trimise pentru tratative de Şerban Cantacuzino în 1688 (solie împuternicită apoi şi de Brâncoveanu), 
ştiindu-le că emană mai ales de la Cantacuzini.”” Ele sînt „împotriva dreptăţii creştineşti şi 
împotriva ţării”, prin urmare cu cale au fost respinse de imperiali. Succesiunea la tron a uneia şi 
aceleiaşi familii era tocmai ce refuza de obicei boierimea: „nu este obiceiul... să se pue tot dintr-un 
neam domni..., ci din alegerea țării să să pue, că pot fi şi oameni răi dintr-un neam, pe care obştea 
[citeşte boierimea!] nu-i va pohti!” Anonimul respinge şi ideea monarhiei absolute „domni 

samavolnici să facă ce vor vrea sau bine sau rău” este socotit „obicei rău, păgínesc,”” deci ar fi o 
stăpînire asemănătoare aceleia a sultanului de la Țarigrad! În concluzie, autorul, adept al statului 
nobiliar feudal, cere să se țină seamă de părerea boierimii şi ea să fie consultată la alegerea 
domnilor, ceea ce se îndeplinise la înălţarea la tron a lui Brâncoveanu. ”! 

Numirea lui Constantin-vodă însemna triumful domniei pămîntene. „Domnul de pămînt” sau 
„domnul de ţară,” cum îi numesc cronicile, a constituit visul de totdeauna al ţărilor române. 
Anonimul brâncovenesc arată îngrijorarea boierimii ca nu cumva să ajungă domnia pe mîinile unui 
străin. „Şi fiind nemții în spinarea ţării noastre, temîndu-ne să nu afle că au murit domnul (Şerban 
vodă) şi nefiind altul în loc, să aducă ei alt domn să puie în ţară... că streini nu pohtim, că am mai 
avut mai nainte streini, ci multă pagubă au făcut ţării.” Autorul se dovedeşte un convins xenofob. 

Atît Anonimul, cît şi Greceanu subliniază aceeaşi tactică politică adoptată de Constantin-vodă 
la alegerea sa. „Dar ce aş vrea eu domniia, de vreme ce ca un domn sînt la casa mea - spune 
Brâncoveanu -. Nu-mi trebuiaşte să fiu!” La început el refuză, pentru a putea pretinde apoi jurămînt 
de credință din partea boierimii. „Deaca pohtiţi toţi, mi-e voia şi mie să-mi dați jurămînt precum 
veţi fi cu dreptate.” ” Radu Greceanu arată şi el „foarte cu greu jugul stăpînirii a lua părîndu-i-se, în 
multe feliuri s-au apărat, îndestulat fiind de tot binele, cu fericit traiul întru ale sale trăind” la care 
adaugă; „şi jurămînt cu boiarii încredinţîndu-se ca cu măria sa în dreptate să ţie.”5* 

Cele două cronici mai coincid şi în alte aprecieri. Brâncoveanu este îndreptățit la tron 
pentrucă „este neam de al lui Matei-vodă,”” iar Greceanu spune „domniia au luat, apucînd 
strămoşescul scaun, de vreme ce strănepot bătrînului Matei vodă Băsărab să trage.” 

Constantin-vodă nu avea veleitățile lui Şerban Cantacuzino, el nu se visa împărat la 
Constantinopol. Urmînd linia politică tradițională a strămoşilor săi, a căutat de-a lungul întregii sale 
domnii să sublinieze descendența sa „basarabească” (de fapt coboritori din Craioveşti), pomenind-o 
încă din boierie, ca logofăt, în 1683, aşa cum glăsuieşte pisania încastrată cu cheltuiala sa în zidul 
clopotniţei de la mănăstirea Bistriţa: „despre tată se trage din vechea dungă a Craioveştilor, cari şi 
Băsărăbeşti se cheamă.”“” 

Cronica oficială a lui Radu Greceanu îl numeşte mai întotdeauna „Constandin-vodă 
Băsărab.”” Tot astfel semnează Brâncoveanu în actele de cancelarie. De altfel şi unele cronici 
moldoveneşti îl pomenesc numai cu numele de „Basarab-vodă” fără patronimicul „Brâncoveanu.”s% 
În acelaşi spirit de respect pentru gloria Basarabilor, Brâncoveanu reface casele domneşti de la 
Tîrgovişte „neputînd lăsa un scaun ca acela vechiu dupre la strămoşii mării sale să stea pustiiu.”“ 

Dimitrie Cantemir mistifică adevărul, arătînd pe nedrept că Brâncoveanu se intitula 
„Cantacuzino” în corespondenţa sa trimisă la Viena.” Asemenea răstălmăciri şi denigrări împotriva 
nu numai a lui Brâncoveanu, dar şi împotriva Cantacuzinilor (în afară de Şerban-vodă), pe care îi 
arată ca trădători faţă de ruşi, apar la Cantemir în raportul său în limba rusă, adresat ţarului şi 
intitulat: „Minunatele revoluții ale dreptei răsplătiri a lui Dumnezeu împotriva neamului 
Cantacuzinesc vestit în Ţara Românească şi a lui Brâncoveanu,” scriere cunoscută la noi cu titlul: 

6l Dimitrie Cantemir, Istoria Imperiului Otoman, vol. III, Bucureşti 1876, p. 624-626. Încă o dovadă că 
Brâncoveanu nu ţinea să arate descendența sa cantacuzinească o găsim pe foaia de titlu a Pravoslavnicii mărturisiri, 
tipărită la Buzău în 1691, unde stemei lui Şerban Cantacuzino i s-a suprimat partea superioară, rămînînd corbul cu 
crucea în cioc, stema a Basarabilor, iar din vulturul bicefal doar ghearele cu sceptrul şi sabia. I. Bianu şi N. Hodoş, 
Bibliografia românească veche, I, p. 322. Stihurile la această stermă, scrise de Radu Greceanu vorbesc şi ele de originea 
basarabească a lui Brâncoveanu (ibidem). 


Evenimentele Cantacuzinilor şi ale Brâncovenilor.“? 

Greceanu lasă să se vadă de la un capăt la altul al cronicii că Brâncoveanu dorea să apară în 
ochii contemporanilor ca un cîrmuitor înţelept, îngăduitor, bun chivernisitor al treburilor țării, dar 
„straşnic cu duşmanii” ei (de fapt ai domniei!). El arată milă şi compătimire adîncă pentru norodul 
strivit de stoarcerile nemiloase şi nesățioase ale Porții şi aruncă o adevărată imprecaţie asupra 
păgînului: „O neam varvar, nemilostivă şi spurcată lege şi lăcomie păgînească, cum într-o nimica 
rugăciunile şi jălbile supuşilor lor le socotesc şi în grabă cele luate şi mîncate ca şi cînd nici le-ar fi 
văzut, nici le-ar fi auzit, le uită, nici la păsul lor ajută, ci numai nesăţioasa lor lăcomie a-şi îndestula 
caută.” Iată şi consecinţele acestui cumplit jaf: „Nu putea zice nimenea că va mai sta cineva pe 
pămîntul acesta, începînd şi satele a să răsipi de păsul ce era pre țară.” 

Vremile turburate de neîncetatele campanii militare ale turcilor împotriva imperialilor, 
premergătoare înfrîngerii otomane la Zenta (1697), au dus la sleirea țării: „ajungînd ţara Moldovei 
la mare slăbiciune de multe şi nespuse călcări şi prăzi, cînd de tătari, cînd de leşi şi țara Ardealului 
fiind supt stăpînirea nemților, rămas-au tot greul pre această ţară şi numai de aicea le cerea toate cîte 
le trebuia...“ cît putea zice cineva că nu va să mai rămîie în ţară nici bou, nici oaie, nici cal, nici 
nimic, fără banii ce să da pre unde să rînduia.” 6 

Grija permanentă a lui Brâncoveanu față de supușii săi expuşi la atîtea vicisitudini o arată şi 
Anonimul. Constantin-vodă n-a pregetat să cheltuiască mari sume de bani pentru ca oştile turceşti şi 
tătărăşti să ocolească pămîntul românesc în drumui lor spre Europa de mijloc. „Cunoscînd domnul 
stricăciunea şi paguba ce va să vie ţării, viind şi vizirul cu toată puterea împărătească şi hanul... cu 
toată puterea tătarilor, au nevoit în tot chipul ca să nu vie, dîndu-le bani şi alte daruri.” 

Prudenta politică a lui Brâncoveanu era dictată de condiţiile externe, de tendințele 
expansioniste ale vecinilor şi de tristul exemplu al unor înaintaşi rămaşi singuri în faţa primejdiei; 
ridicarea steagului pentru cucerirea independenţei nu se putea întrezări. Această prudență asigura 
salvarea țării şi pledoaria în acest sens, ținută la Braşov în faţa generalului austriac Heissler, de 
trimisul domnului, o arată lămurit Anonimul brâncovenesc. 6’ 

O bună organizare administrativă“? şi o politică de echilibru fiscal în ce priveşte repartizarea 
danilor caracterizează domnia lui Brâncoveanu. Deşi fiscalitatea era destul de apăsătoare, datorită 
sistemului aplicat, metodelor noi de impunere şi percepere introduse prin reforma din 1701, de care 
vorbeşte cronica oficială,” vistieria strîngea sume mari fără ca populaţia să-i simtă greutatea. ”' 

Generozitatea de care a dat dovadă de-a lungul întregii sale domnii se sprijinea pe aceste 
posibilități materiale, izvorite din extraordinara dibăcie de a ține sub control veniturile țării şi 
bunăstarea ei. 





€ Evenimentele Cantacuzinilor şi ale Brâncovenilor este de fapt a prelucrare cu scop defăimător întocmită de D. 
Cantemir după Del Chiaro, Istoria delle moderne rivoluzioni, cf. Călători străini despre ţările române, vol. VIII, 
Bucureşti, 1983, volum îngrijit de M. Holban, M. M. Alexandrescu Dersca-Bulgaru şi Paul Cernovodeanu. Cf. şi P. P. 
Panaitescu, Dimitrie Cantemir, viața şi opera, Bucureşti, 1958, p. 199-200. 

& Radu logofătul Greceanu, ed. cit., p. 190. 

“ Ibidem, p. 113. 

% Ibidem. 

& Ibidem, p. 117. 

S Istoria Ţării Româneşti de la 1688..., ed. cit.., p 53. 

4 Ibidem, p. 22-24. 

© Buna organizare administrativă rezultă şi din numeroasele condici de tot felul ținute de administrația 
brâncovenească din care unele s-au păstrat pînă astăzi. Cf. Condica vistieriei publicată în Rev. Istorică a Arhivelor, 
1873; H. Chircă, Veniturile vistieriei lui Constantin Brâncoveanu după condica vistieriei, în „Studii şi materiale de 
istorie medie”, I (1956), p. 213-232; Dinu C. Giurescu, Anatefterul. Condica de porunci a vistieriei lui Constantin 
Brâncoveanu, în „Studii şi materiale de istorie medie”, V (1962), p. 355-503; Ion Radu Mircea, Catastif de toate 
veniturile domniei (lui Constantin Brâncoveanu) manuscris descoperit la Atena, în „Manuscriptum”, XVI, 1985 (4), p. 
7-33. 

” Radu logofătul Greceanu, ed. cit., p. 134. 

7! D, Mioc, La repartition des charges fiscales et le poids de la fiscalité sur les differents groupes sociaux et 
economiques a la fin du XVII-e siècle en Valachie, extras din L’impot dans le cadre de la Ville de l'Etat, Collection 
histoire, Bruxelles, 1966, p. 296-316; Mihai Berza, Haraciul Moldovei şi Țării Româneşti în sec. XVI-XIX, în „Studii şi 
materiale de istorie medie”, vol. II (1957), p. 41. 


Luptele ce se dăduseră între cele două tabere ale oligarhiei boiereşti nu se potolesc nici la 
începutul secolului al XVIII-lea. Ele mocnesc uneori, ca să se ațiţe din nou destul de înverşunate. Se 
prelungeşte în acest fel duşmănia dintre cele două facţiuni, devenită celebră în cronistica țării din 
veacul precedent (Cantacuzinii în vrajbă cu Bălenii). Altă generație, alți membri acționau acum, dar 
revendicările sînt aceleaşi, de fapt aspirația la putere, dorinţa de dominație. De astă dată asistăm şi 
la conflicte iscate în sînul aceleiaşi familii. 

După cum am văzut, cronica lui Radu Greceanu e mai îngăduitoare, mai împăciuitoare pînă la 
o vreme, trece sub tăcere multe animozităţi. În cele din urmă cronicarul izbucneşte, dar nici atunci 
fățiş, menajînd rudele apropiate ale domnului. 7 

În schimb, Anonimul declară război deschis inamicilor, porneşte la atac direct, aşternînd în 
prim plan numele incriminate. O face cu talent şi vervă dovedind curaj în apărarea lui Brâncoveanu 
împotriva adversarilor.” 

Anonimul pare a fi într-un fel de competiţie cu Greceanu. Şi el încearcă să dovedească alese 
cunoştinţe. Citează dintre autorii antichităţii pe Aristofan,” cu care desigur se delectase şi cu al 
cărui spirit se potriveşte uneori; face dovada cunoştinţelor sale de limbi străine: latina, greaca, turca, 
poate şi italiana,” manifestă dorinţa de a cunoaşte, este o minte iscoditoare, care ştie să observe şi 
să înregistreze; se informează şi culege ştiri de pretutindeni: de la negustori,” de la cei care au fost 
la încoronarea regelui August al II-lea al Poloniei,” de la participanţii la tratativele Țării Româneşti 
la Viena” etc. Astfel de ştiri apar cu precădere după 1700, cînd evenimentele petrecute în ţară se 
estompează în scrierea sa. 

Nu-i este străină istoria romană. A văzut „picioarele podului lui Traian împăratul, ce au făcut 
peste Dunăre,” pe „Clavdie împărat” îl declară întemeietorul cetății Cladova, iar „Turnul 
Săverinului l-au făcut Sevir împărat.”*! 

Probabil studiase şi el retorica, una din disciplinele mult preţuite în acea vreme, prevăzută în 
programul şcolilor Superioare ale epocii, pe care o aprecia la cei ce şi-o însuşiseră. La tratativele de 
pace de la Karlowitz dintre imperiali şi turci „toată riforica lui Alexandru dragomanul 
(Mavrocordat) nu putea astupa mojicia turcului”*” (a lui reiz-efendi sau ministru de externe) care-l 
însoțea acolo. 

Cunoştinţele sale geografice sînt demne de luat în seamă; ştie că apa Donului se varsă în 
Marea Meotis® (folosind numirea antică a Mării de Azov), că Pojonul (Bratislava) este capitala 
Ungariei de Sus,“ iar oraşul Sinope „de peste Marea Neagră” se găsesc pe ţărmul opus, adică pe 
coastele Asiei Mici. 

Dacă povestirea logofătului Radu apare lipsită de energie şi de expresie, adesea monotonă, cu 
fraza greoaie şi foarte încărcată, alcătuită din numeroase propoziții secundare şi construcții 





7? Radu logofătul Greceanu, ed. cit., p. 186. 

7? Cantacuzinii au trimis 200 de pungi la Poartă prin Radu Dudescu (ginerele stolnicului) ca preț al căderii 

” Ibidem, p. 63. 

5 Ibidem, p. 112. 

35 Ibidem, p. 41. 


incidente, în schimb Anonimul mînuieşte cu talent figurile de stil şi comparaţiile, dar mai ales 
dialogul şi toate acestea dau farmec scrierii sale. Boierilor potrivnici domnului le găseşte cele mai 
neaşteptate caracterizări: Bălăcenii sînt arătaţi că umblă după „fandasii şi păreri nebuneșşti,”*€ iar 
Ştirbeii, socotiți drept apucători, sînt „lungi în unghii,"* generalul austriac Heissler, plin de 
aroganță, primeşte solia lui vodă „ca un urs împuşcat.” ®’ 

Anonimul se vădeşte martor ocular al multor evenimente, cu misiunile ce i-au fost 
încredințate, este un apropiat al voievodului; îl simţim mereu - mai ales în prima parte a domniei - 
în preajma acestuia. 

Cine este oare acest cronicar înzestrat cu o cultură pe măsura timpului său, care se face 
remarcată? Poate un boier credincios al domnului, de care se simte ataşat şi pe care vodă îl 
aprecia.” 

Trecînd acum la cronistica potrivnică stăpînirii brâncovenești, două nume trebuie avute în 
vedere: Ion Neculce şi Radu Popescu vornicul. Ei povestesc evenimentele petrecute în domnia lui 
Brâncoveanu după trecere mare de vreme, după pieirea acestuia. Analizînd scrierile lor am putea 
spune că asistăm la o confruntare pe teren cronicăresc şi deci, implicit, pe teren ideologic şi politic, 
îndreptată împotriva celorlalte două cronici analizate pînă acum. Pe de o parte cea oficială a lui 
Radu Greceanu şi Anonimul brâncovenesc favorabile ţelurilor urmărite de domnie şi adesea 
subliniind cu căldură acțiunile şi grija pentru buna chivernisire a țării, pe de alta Ion Neculce şi mai 
ales Radu Popescu, cronicari porniţi cu înverşunare să denigreze şi să nu recunoască mai nimic 
pozitiv în îndelungata domnie a voievodului. 

Nu stă cîtuşi de puţin în intenția noastră de a contesta boierului moldovean marile sale merite 
şi pasiunea depusă la întocmirea Letopiseţului.” Dar cel care zăboveşte asupra sensului său este 
cuprins de îndoială şi chiar de suspiciune, analizînd afirmaţiile sale referitoare la istoria Ţării 
Româneşti în vremea lui Brâncoveanu. Scrierea sa trebuie consultată cu prudenţă cînd e vorba de 
rudele sale munteneşti,” deşi faptul de a fi fost martor ocular al unora din evenimentele petrecute în 
țara vecină, unde s-a refugiat o bucată de vreme, ar aşeza-o printre sursele cele mai sigure. Se ştie 
că Brâncoveanu era văr al doilea cu Neculce.” Pe de altă parte trebuie să mai ţinem seama că el s-a 
inspirat din Istoriile vornicului Radu Popescu.” 

Cuvîntul brâncovenesc a fost hotărîtor în mai multe rînduri, nu numai în numirea sau 
demiterea domnilor în scaunul de la Iaşi, dar şi în cîrmuirea Moldovei.” Acest amestec în treburile 
țării vecine nu era uşor de suportat şi Neculce o spune răspicat. Constantin Duca-vodă (Duculeţ) 
„era numai cu numeli domnu, că-l stăpînie muntenii. Pe cine dzicè muntenii, pe acie boieri€, şi ce 
dzice acie facă.” Era în acest fel atins orgoliul moldovenilor de a fi conduşi de Brâncoveanu. 

Afirmația lui Neculce că Dimitrie Cantemir a fost înscăunat la laşi cu misiunea precisă din 
partea turcilor de a „prinde” pe Brâncoveanu” şi nu poate fi acceptată. Sînt dovezi suficiente care 
arată că e vorba de o născocire.”” 

37 Ibidem, p. 70. 

5 Cu alt prilej vom încerca o nouă ipoteză asupra autorului Cronicii anonime, după părerea noastră este Radu 
Popescu, fiul Hrizii vornicul. 

” Aurora Ilieş, Contribuții la biografia cronicanului Ion Neculce, în Anuarul de filologie, laşi, t. XV, (1964), p. 
165-168. 

? Ion Neculce, Letopisețul (ed. cit.), p. 52, nota 133. Editorul său, Gabriel Ştrempel, deşi nu socotește Istoriile 
lui Radu Popescu izvod al lui Neculce, face totuşi unele apropieri de scrierea acestuia. 

” N. Iorga, în Cronicele muntene, p. 438, spune ca Brâncoveanu „dicta (în Moldova) fără să domnească”. 

% Ton Neculce, Letopiseţul (ed. cit.), p. 375. 

% Ibidem, p. 519. 

” Tot Neculce arată că turcii nu se grăbeau deloc să-l „prindă” pe Brâncoveanu (ibidem, p. 522). Pregătirile de 
război ale ruşilor şi pătrunderea lor în Moldova (1711) îngrijorau mult Poarta, care a încercat o mediere a păcii cu 
sprijinul lui Brâncoveanu, aşa cum relatează Neculce, dar şi Radu Greceanu: lată o dovadă în plus că turcii nu 
intenționau să-l aresteze pe domnul muntean, ci îl foloseau în demersuri diplomatice. Brâncoveanu trimite în Moldova 
pe boierul său Gheorghe Castriotul (numit de Neculce Machidon), ca să trateze cu ţarul Petru I, dar medierea nu 


Neculce scrie după multă trecere de vreme, de pe poziţia lui de boier frustrat de patrie şi de 
avere atîția ani, în urma exilului alături de Dimitrie Cantemir. Gîndul său era nestrămutat că numai 
cu ajutor moscovit Moldova ar putea fi mîntuită de păgîni şi sperase mult că sprijinul material oferit 
de Brâncoveanu va salva situaţia critică în care se găsea țarul Petru I, venit la Stănileşti cu armatele 
sale împotriva turcilor. De aceea nu-i poate ierta domnului muntean lipsa de cooperare în acele 
împrejurări. El cugeta doar la binele propriu, nu ţinea seama că Brâncoveanu a dovedit chibzuinţă în 
atitudinea lui rezervată şi prudentă, încercînd din răsputeri să nu-şi expună ţara la nimicire prin 
robirea ei de către turci şi tătari. 

Pînă la urmă Neculce admite că vina o poartă mai ales Toma Cantacuzino, care fără ştirea 
domnului său a fugit la ruşi, mîniind pe Brâncoveanu, a răzleţit oştile ţarului prin atacul asupra 
Brăilei şi a contribuit prin purtarea lui nechibzuită la înfrîngerea de la Stănileşti, creîndu-şi lui însuşi 
situația amară de exilat. „Brâncoveanu vodă încă după ce au auzit c-au dat moscalii oaste Tomii şi 
merge la Brăila s-au mîniiat şi n-au mai vrut să să pogoare în gios. Şi zahereao (proviziile) ce o 
pornisă înaintea moscalilor la Fălcii, au poprit-o şi după ce au bătut turcii pre moscali, au trimis-o 
oştii turceşti. Şi banii ce-i trimisese împăratul moschicesc... după ce s-au întors moscalii în ţara lor, 
le-au trimis banii.” Cronicarul este nevoit să recunoască purtarea echilibrată şi onestă a lui 
Brâncoveanu. 

Cronica Ghiculeştilor laudă înţelepciunea de care a dat dovadă domnul Ţării Româneşti în 
vremea războiului ruso-turc. „Constantin Basarab-vodă, cu toate că se sfătuise şi el cu moscalii şi 
arătase înclinare către ei, totuşi nu se dovedise atunci a fi răzvrătit, mulțumită chivernisirii bune pe 
care a făcut-o pentru împărăţia turcească. El s-a arătat supus, a îndeplinit toate poruncile marelui 
vizir, a orînduit totul cu bună chibzuială şi cugetînd asupra rezultatului, aştepta cu înțelepciune să 
vadă care va fi sfîrşitul. Aflînd în urmă şi încredinţindu-se că s-a făcut pace între turci şi muscali, a 
trimis chiar într-acel ceas opt boieri cu bogate daruri la marele vizir şi la han şi şi-a tocmit astfel 
treburile în toate părţile. În chipul acesta el a ferit ţara de robie şi s-a împăcat cu turcii brăileni, 
aruncînd toată vina asupra Tomii spătarului.””* 

Cînd în 1703, chemat la Adrianopol, Poarta îi propune lui Brâncoveanu să ia şi conducerea 
Moldovei, se pare că domnul Ţării Româneşti a ezitat - aşa cum relatează Neculce - sfetnicii săi, în 
special Constantin stolnicul Cantacuzino, cerîndu-i să nu accepte.” Se vădea în acele împrejurări 
că separatismul şi conservatorismul erau dominante în gîndirea politică a vremii în amîndouă ţările, 
tocmai la vîrfurile oligarhiei boiereşti. Era acceptată ideea unității de neam, ba chiar proslăvită (şi în 
opera lui Miron Costin şi în aceea a stolnicului Cantacuzino), dar nu se accepta conducerea politică 
unitară (unirea Ţării Româneşti cu Moldova), această idee nu se maturizase încă. 

Cronica lui Radu Popescu îmbrătişează sub o formă succintă întreaga domnie a lui 
Brâncoveanu, dar adversitatea fățişă şi încercarea de a-l discredita în paginile Istoriei sale 
descumpănesc prin lipsa de obiectivitate. 

Alcătuindu-şi opera din porunca şi în vremea lui Nicolae Mavrocordat, omul Porții, crezînd 
că se face plăcut acestuia, acuză pe Brâncoveanu de trădare, potrivit mentalității sale că turcul este 
stăpînul țării şi orice împotrivire reală sau imaginară față de Poartă înseamnă trădare. „Brâncoveanu 
a viclenit (trădat) pe stăpînul său turcul.” Pune pe seama domnului Ţării Româneşti declanşarea 
războiului ruso-turc în 1711: „solii moschiceşti mergînd la turci au spus cum că Costandin-vodă i- 
au chemat pă moscali de au venit cu oști împotriva turcilor.” "°° 

Atît Cantacuzinii cît şi Brâncoveanu acumulează toate păcatele posibile: sînt criminali, 
apucători, egoişti, nu se gîndesc decît la avantajele lor. Constantin-vodă „vîna de mult domnia.” !% 
A adus tătari în ţară „ca să dobîndească iarăşi domnia şi binele său.” 14 A sporit haraciul în 1703 la 
Adrianopol „spre binele şi folosul său şi al rudelor lui şi pentru pieirea şi nevoia tării.” !” Într-un 
cuvînt aceasta este părerea vornicului Radu Popescu despre domnia lui Brâncoveanu. 

Unele detalii nedezvăluite de alte surse se păstrează în Cronica moldovenească a lui pseudo- 
Muste, mai ales despre rolul jucat de Mihai Racoviţă vodă la mazilirea lui Brâncoveanu şi teama 
vrăjmaşilor domnului Ţării Româneşti că boierimea şi populaţia îl vor apăra: „Știind Mihai-vodă 
(Racoviţă) că unchii acelui domn (Brâncoveanu), Cantacuzinii, s-au răcit şi s-au depărtat de dînsul, 
au răpezit în Țara Muntenească pe un credincios al său cu scrisoare la Mihai spătarul (Cantacuzino), 
arătîndu-i tot lucrul, precum mazilirea domnului lor (Brâncoveanu) este gata, numai din ţară să nu 
să facă vreo zminteală să nu fugă, sau să nu facă vreo zorbă (răscoală), ori poate să nu-l dee 
boierimea şi slujitorimea (oştenii) şi să fugă toți cu dînsul... Ce acestea toate Mihai spătarul 
(Cantacuzino) le-au luat asupra lui, numai firman de mazilire să vie, iar despre altele va da el sama. 
Şi s-au apucat pre capul lui cu giurămînt că va veni domnul lor (Brâncoveanu) la mînule 
împăratului (turcesc) fără de voia lui.” °% 

În continuare, descrierea lui pseudo-Muste capătă accente de un tragism turburător şi face să 
trăiască sub ochii noştri cumplita scenă a mazilirii, răscolind prin realismul ei sufletul cititorului din 
vremi trecute, dar şi din zilele noastre: „Costantin vodă Brâncoveanu neștiind nemica de una ca 
aceasta să să păzască, numai ce au sosit aga împărătesc miercuri înaintea Paştilor şi au descălecat la 
Curțile domneşti. Îndată intrînd în casă, prinzând toate uşile, au scos fermanul de mazilie şi l-au cetit 
şi au început a bate pe copiii din casă (garda palatului) în toate părțile şi a-i scoate din case afară. 
Atunce zic să fie strigat Costantin vodă pre fereastră: slujitori! slujitori! unde sînteți!? Nu mă lăsaţi! 
Ce nemică n-au isprăvit, că turcii prinsese porțile şi au pecetluit toate cămările şi toate beciurile. 
Boerii pre la gazdă fiind, dacă au prins de veste, toți s-au spăimîntat.” 

„Turcii după ce au prins porțile Curții (domneşti) au trimis de au chemat pre boieri la Curte şi 
le-au cetit fermanul împărătesc. Boerii înțelegînd poronca împărătească, toți s-au plecat 
poroncii.”!07 

„Mare jale era a privi cineva atunce, un domn vestit ca acela, îmbătrînit în domnie; bocete şi 
țipete în fetele şi nurorile lui, că pre toţi i-au strînsu cu mare pază şi groază la un loc şi pre feciori şi 
pre gineri. Şi nimică zăbăvind, ce tot în grabă l-au gătit să-l pornească mai curînd.” "°$ 

„Costantin vodă au mustrat pre văru-său Ştefan vodă (Cantacuzino) cum l-au înşelat şi i-au 
luat cinstea şi domnia.” 1° 

Pseudo-Muste descrie jalea bucureştenilor: „iară cînd eşia din Bucureşti tot norodul, cu mic 
cu mare lăcrima şi plîngea după acel domn ca după un tată, fiind mare bişug în ţara lor în 27 de ani 
ce au domnit el; plină era acea ţară de oameni, cu hrană şi agonisită, precum să pomeneşte că au 
fost şi la noi în zilele lui Vasilie-vodă.”!!0 

Provocînd căderea lui Brâncoveanu, nu numai turcii, dar şi Cantacuzinii urmăreau 
confiscarea uriaşei sale averi, despre care se vorbea şi peste hotare. 

„Toată avuţia ce au avut (Brâncoveanu) lîngă dînsul o au luat turcii. Şi pînă într-atîta avea 
necredință ca cum ar fi mai ascuns avere, pînă şi pe doamna şi pe nurori le-au căutat şi le-au luat ce 
au găsit. Care obicei la turc n-au fost mai nainte ca să cerce muerile pîn-tr-atît, precum au fost 
atunci.” 





% Ibidem, p. 189. 

% Ibidem, p. 191. 

% Ibidem, p. 263. 

% Mihail Kogălniceanu, Cronicile României, tom. III, Bucureşti, 1874, p. 54. 

% Ibidem. 

% Ibidem, p. 54-55. 

% Ibidem. 

19 /bidem. 

ll Istoria Țării Româneşti de la 1688..., ed. cit., p. 116 mai adaugă: „Ştefan vodă (Cantacuzino) cerca averea 
lui Costantin vodă să o găsească cu mare pohtă şi o au găsit... şi i-au stins casa din fața pămîntului;” (ibidem), iar Radu 





Unul din manuscrisele /storiilor vornicului Radu Popescu consemnează bogăţiile găsite, iar 
descrierea aceasta ne înlesneşte să ne putem imagina fastul de la curtea lui Brâncoveanu. ,...toate 
averile lui de frică, la cine era, le aducea şi le da imbrohorului: galbeni, scule, argintării şi altele ca 
acestea ce găsea de ale lui şi de ale ginerilor, toate le da în sama împărătească. Că întn-atita-l 
nebunise avuţiia pe Costandin vodă, cît şi argintării pe deplin ce să cade unii mease crăeşti făcuse, 
şi tobe şi trîmbiţe de argint, ca acei crai samoderjeţi şi bogaţi.”!!? 

„„Galbenii de aur încă au tăiat în chipul şi în numele lui... s-au mirat toți de bogăția şi nebunia 
lui. Un om supus la altă stăpînire să facă lucruri ce nu să cad supuşilor să facă! Era nebunie, nu 
înţelepciune.”!!* Obsesia de slugă supusă turcilor nu-l mai părăseşte pe cronicarul Radu Popescu. 
Astfel înțelege el să interpreteze dominaţia Porții otomane în ţările române, gîndind să intre în voia 
lui Nicolae-vodă Mavrocordat. Starea de umilință în care se complace cronicarul contrastează 
puternic cu vehementul protest al logofătului Radu Greceanu împotriva stoarcerilor nemiloase, un 
adevărat jaf organizat al împărăției turceşti. !!* 

Fastul de la curtea lui Brâncoveanu l-a uimit şi pe Ion Neculce, participant la Bucureşti, la 
nunta Anei Balş cu Constantin (Dinu) Brâncoveanu, fiul mai mare al domnului: „m-am tîmplat la 
acea nuntă, care nu era nuntă domnească, ce vom dzice că era crăiască.”1!5 

Pseudo-Muste mai adaugă şi alte detalii: „Oamenii împărăteşti i-au scris toată avuţia şi o au 
luat pre sama împărăției, bani, odoare şi haine şi alte lucruri scumpe. Ce hainele şi alte lucruri le-au 
dat prin tîrg de le-au vîndut, cît să împlusă Țarigradul de hainele lor şi de cusuturile cele cu sîrmă 
(fir de aur), care şi pe aice (în Moldova) au agiuns de le vinde turcii.” 

„lar pre dînsul, săracul, l-au pus la muncă (tortură) să-şi spue avuţiia ce mai are şi au spus tot 
ce au avut, că avea bani la Veneţia şi la Nemţi. Şi-i făceau silă (constrîngere) să trimită să-li aducă 
banii de acolo, ceea ce nu s-au putut face.”11€ 

De nereuşita Porții de a pune mîna pe banii depuşi la Zecca Veneţiei vorbeşte Cronica 
expediției turcilor în Moreea," iar unele cronici din Transilvania amintesc de suma încredințată de 
Brâncoveanu notarului Georg Czako de la Braşov, în total 90.000 de ducaţi.!!5 

Faima creată în jurul domniei lui Brâncoveanu dincolo de hotarele ţării a suscitat interesul şi 
pentru cronica sa oficială, pe care Johann Filstich, rectorul Gimnaziului evanghelic din Braşov, a 
tradus-o în limba germană în 1727 (însă numai 80 de capitole).!!* 

Prin intermediul acesteia, Johann Christian Engel a utilizat-o în a sa Geschichte der Moldau 
und Walachey, IV, Halle, 1804. După publicaţia lui Engel o foloseşte şi Gheorghe Şincai în 
Hronicul său, dar într-o formă prescurtată. O copie rezumativă, tot în limba germană - după 
manuscrisul lui Filstich - însă cu îndreptarea ortografiei şi adnotări, efectuată la începutul secolului 
trecut, se datorează lui Lucas I. Marienburg.’ Una din copiile lui Marienburg se găseşte la Muzeul 
Széchényi din Budapesta. Ea a fost semnalată de Nicolae Densuşianu." 

Nici după pieirea lui Constantin vodă, Radu Popescu vornicul nu-i poartă decît ură, şi-i 





Popescu vornicul spune şi el: noul domn „Ştefan vodă se silea să găsească toată averea lui (a lui Brâncoveanu) să o dea 
la imbrohorul, să-şi facă obraz şi cinste la dînsul. Şi cele ce nu le ştia el şi ai lui oameni, numai cu presupusurile, ca un 
viclean, apuca pe boieri, pe negustori şi pe călugări...” Istoriile..., ed. cit., p. 207. 

'* Mihail Kogălniceanu, Cronicile..., t. III, p. 56. 

15 Adolf Armbruster, Daco romano-Saxonica, Cronicari români despre saşi, români în cronica săsească, 
Bucureşti, 1980, p. 303. 

aruncă acuzaţii nedrepte: „nici o bunătate sufletească n-au arătat în viiaţa lui şi în domniia lui pentru 
ca să se laude, ci mai vîrtos iaste a se huli pentru multe reale fapte ce-au făcut... avea o lăcomie 
mare peste măsură şi obiceaiurile ceale bune ale ţării... toate le-au stricat.” 1”? 

Portretul zugrăvit de Anonimul brâncovenesc în cuvinte calde este cel care va rămîne în faţa 
posterităţii: „bogat, frumos la chip, la stat, vorba lui frumoasă, cu minte mare, rude multe, fii, feate 
din destul, gineri, nurori aşijderea, cinste mare şi în boieria lui şi în domnia lui.”!% Acesta era 
chipul adevărat al lui Constantin-vodă. 

Cu toate aceste încercări de defăimare, care s-au dovedit zadarnice, numele lui Brâncoveanu a 
rămas atît în sufletele contemporanilor săi, dar şi în amintirea urmaşilor ca un mare, strălucit şi 
generos domn al Ţării Româneşti, a cărui faimă i-a conferit un covirşitor prestigiu nu numai în 
întreg Orientul apropiat, 12 dar şi în Occident,'* iar cronicile moldoveneşti arată că el a făcut țara 
vestită în lume.” 

Şi fără îndoială Constantin-vodă Brâncoveanu se înscrie printre marile figuri ale neamului 
românesc. 

